text:
Hvornår: 1. jun. 2018, fredag
Hvor: Betri banki, Streymoy
16.30 Bassaføðingardagur. Spæl og lær um Føroyingasøgu við Angelu og Hannibal, grava eftirgulli, spæl fótbólt við Bassa o.a. Øll børn fáa gávu og ballón. Kaffi og okkurt afturvið til tey vaksnu.
18.30 Festivalveiða.Ungdómsdeildin hjá Betri skipar fy…
Hvornår: 1. jun. 2018, fredag
Hvor: Tinghúsgarðurin, Streymoy
VikingEvents hevur søluframsýning við víkingahandverki og lutum. Børn og barnsligarsálir kunnu somuleiðis royna seg í onkrum handverki.
Hvornår: 10. jun. 2018, søndag
Hvor: Tórsbreyt, Streymoy
Hevur tú hug at royna teg í kapping í kasti, lopi ella renning ella í øllum?Ja, so er møguleikin beint her, og ØLL kunnu vera við!
Tiltakið er serliga ætlað teimum, ið eru yngri enn 11 ár, og sum vilja sleppa atroyna seg á einum kappingarvølli, utta…


c: text/html

text:
Leikur: Djarvi Macbeth
Í fjør heyst fór Havnar Sjónleikarfelag í samstarvi við Riu og Súsonnu Tórgarð úr Teatur Grugg undir eina spennandi verkætlan at stovna leikbólkin "Shakespeare Unplugged" við 6 ungum áhugaleikarum úr Havnar Sjónleikarfelag: Rógvi Dam, Eyðbjartur Skaalum, Petur Meinhard E. Andersen, Rúna Johanna Aref, Rebekka Dam á Neystabø og Ebba Malena Debess.
Í bólkinum hevur verið áhaldandi arbeitt við at menna førleikarnar hjá leikarunum at spæla sjónleik, soleiðis at teir fáa avbjóðingar og innlit í, hvat krevst fyri at skapa og arbeiða við einari sýning á einum ávísum leiklistarligum støði. Á henda hátt kann mann fáa ein hóp av dugnaligum leikarum, sum kunnu verða kjarnan í størri uppsetingum, sum Havnar Sjónleikarfelag og Grugg fara undir í framtíðini.
Skotska teatrið Captivate Theater í Edinburgh hevur givið íblástur til hesa verkætlan. Tey hava fleiri ára royndir við júst hesum arbeiðshátti og hava við einum kjarnubólki av 10-12 sera dugnaligum og evnaríkum sjónleikarum skapt stórar uppsetanir av kendum sangleikum umframt smærri leikum. Tey hava júst fingið eina heiðursløn fyri leikin Brave Macbeth, ið er ein umskriving av Macbeth hjá William Shakespeare.
Leikurin verður nú settur á pall í Sjónleikarhúsinum og hevur fingið heitið Djarvi Macbeth og er settur saman av leikbrotum og sangi/tónleiki. Leikstjóri er Súsanna Tórgarð.
Teir 6 leikararnir fara at spæla yvir 20 ymiskar leiklutir íalt:
- Petur Meinhard E. Andersen (Macbeth)
- Ebba Malena Debess (Frú Macbeth)
- Eyðbjartur Sólheyg Skaalum (Banquo / Lækni / Sendiboð)
- Rúna Jóhanna Aref (Fleance, sonur Banquo / Norna / Kona Macduff / Hirðkona / Vaktarmaður)
- Rógvi Dam (Duncan kongur / Malcolm, sonur Duncan / Norna / Mordari / Sendiboð)
- Rebekka á Neystabø Jacobsen (Macduff / Mordari / Vaktarmaður)
Umframt hesar leiklutir eru eisini hermenn, ein trompetblásari og veistlugestir. Ein spennandi, hugtakandi, óhugnaligur og samstundis festligur og stuttligur leikur. Ein festlig uppliving fyri allar aldursbólkar. So gleðið tykkum.
Sýningar:
- Leygarkvøldið 21. apríl kl. 20:00 (Frumframførsla)
- Sunnukvøldið 22. apríl kl. 18:00
- Týskvøldið 24. apríl kl. 20:00
- Hóskvøldið 26. apríl kl. 20:00
Kostnaður fyri vaksin er 150 kr. og fyri lesandi/skúlanæmingar 12 ár og eldri 75 kr.
Atgongumerki kunnu keypast á www.atgongumerki.fo

robotstxt: allowed

filter: keep


text:
2010 er farið og sum tað fyrsta í nýggja árinum, geva vit listafólkunum orðið
1. Hvat var tín størsta listauppliving í 2010?
At hoyra teir fýra føroysku violinsnillingarnar í teimum fýra árstíðunum eftir Vivaldi í oktober mánaði. Serliga hugaligt var eisini at síggja yngra ættarliðið av føroyskum tónleikarum manna orkestrið til hesa framførsluna. Annars var Elton John á Tórsvølli eisini ein av heilt stóru upplivingunum
2. Hvat gleðir tú teg mest til at uppliva innan tína listagrein í 2011?
At sleppa at framføra tvey upprunaverk skrivað til børn. Við Aldubáruni verður tað við søgu hjá Edvard Fuglø sum Páll Sólstein hevur skrivað tónleik til, og við Føroya Symfoniorkestri verður tað søgan hjá Rakel Helmsdal "At veiða vind" við tónleiki eftir Kára Bæk. Eg elski at spæla fyri børnum :-)
3. Hvat hevði verið størsta mentanarpolitiska frambrotið, sum tú hevði viljað sæð í verki í 2011?
Tað hevði verið um vit í Føroyum, eins og aðrastaðni, høvdu fingið skipan við samansettari setan, soleiðis at tónleikarar kundu arbeitt helvt um helvt sum undirvísarar og sum yrkistónleikarar í t.d. symfoniorkestri.


text:
« Aftur til yvirlit
Gro Harlem Brundtland til Føroya
Samrøða við fyrsta kvinnuliga forsætisráðharra í Noregi um leiðina upp á hægstu politisku tindar.
Hon var fyrsti kvinnuligi forsætisráðharri í Noregi. Hon hevur verið ovasti leiðari fyri heimsheilsustovninum, WHO. Og hon stóð fyri nógv umrøddu Brundtland-rapportini, sum snýr seg um at loysa avbjóðingarnar við umhvørvinum í framtíðini.
Sunnudagin 29. apríl hava føroyingar møguleika at hitta Gro Harlem Brundtland á forkunnugum tiltaki í Norðurlandahúsinum.
Óluva Zachariasen, journalistur, fer at gera samrøðu við Gro Harlem Brundtland um leiðina upp á hægstu politisku tindar í Noregi. Hvat var tað, sum kyndi politiska neistan í henni? Hví var tað júst hon, sum gjørdist fyrsti kvinnuligi forsætisráðharrin í Noregi? Og eru kvinnur frægari leiðarar enn menn?
Gro Harlem Brundtland, sum í dag er 78 ára gomul, er virkin í felagsskapinum The Elders. Ein felagsskapur við fyrrverandi statsleiðarum, sum arbeiða fyri at loysa fleiri av heimsins trupulleikum. Hvat eru tað fyri dyr, sum gamlir leiðarar duga betur at lata upp enn teir yngru?
Eisini fer Gro Harlem Brundtland at svara spurningum um, hvussu vit kunnu handfara avbjóðingarnar sum eitt nú flóttafólk, vaksandi fremmandaótta, kjarnorkudubbing og einum Evropa í spjaðing. Kunnu vit gera nakað? Og hvussu kunnu vit venda ótta til virkni?
Tað er felagið Spreki, sum hevur gjørt avtalu við fyrrverandi norska forsætisráðharran um at koma til Føroya.


text:
Magnus Rasmussen spyr um kommunulæknaskipan og kommunulæknaviðtaluhøli
Dan Klein --- 07.02.2018 - 07:16
Magnus Rasmussen fer á tingfundinum mikudagin 7. februar at seta ein munnligan fyrispurning til Sirið Stenberg, landsstýriskvinnu í heilsumálum
Viðvíkjandi kommunulæknaskipan og kommunulæknaviðtaluhølum:
1. Nær er avgerð tikin, og hvør hevur tikið avgerðina um, at landið yvirtekur skyldurnar hjá kommununum at útvega og reka kommunulæknaviðtaluhølini?
2. Hvussu ætlar landsstýriskvinnan at loysa tann fíggjarliga partin mótvegis teim kommunum, sum hava gjørt og gera íløgur í kommunulæknaviðtaluhøli?
3. Hvussu nógv kemur hendan broytingin væntandi at kosta landskassanum?
4. Hvat siga kommunurnar til hesa ætlaðu broyting?
Magnus Rasmussen, løgtingsmaður fyri Sambandsflokkin, sigur í sínum viðmerkinginum til fyrispurningin, at í desember 2010 var álit lagt fram um nýggja kommunulæknaskipan.
Arbeiðið at orða álitið um at nútímansgera kommunulæknaskipanina var skipað í einum arbeiðsbólki og einum stýrisbólki, sum báðir vóru mannaðir við umboðum fyri Kommunulæknafelag Føroya og Heilsumálaráðið.
Í álitinum eru 22 tilmæli, sum kunnu setast í hesar bólkar:
• Uppgáva og starvsfólkaorka
• Frá læknadømum til heilsuøkir
• Bygnaður og ábyrgdarbýtið
• Løn og samsýning.
Í brotinum um bygnað og ábyrgdarbýti stendur m.a.:
Fyri at fáa ein einfaldan og smidligan bygnað verður mælt til, at bert ein ábyrgdarhavari verður í kommunulæknaskipanini. Hetta hevur við sær, at landið yvirtekur skyldurnar hjá kommununum, sum m.a. fevna um at útvega og reka kommunulæknaviðtaluhølini. Lógin um kommunulæknaskipanina verður broytt samsvarandi nýggju skipanini.
At enda sigur løgtingsmaðurin, at seinastu tíðina hevur verið nógv frammi um ætlanina hjá landinum at brúka 15 mió. til at gera eina nýggja heilsumiðstøð í Klaksvík - hetta verður tó ikki veruleiki á hesum sinni. Hetta gevur tó eina greiða ábending um, at landsstýrið hevur tikið avgerð um at fylgja kommunulæknaálitinum viðvíkjandi bygnaði og ábyrgdarbýtinum millum kommunu og land.
Eg haldi, at onkrir ósvaraðir spurningar eru hesum viðvíkjandi og seti tí fram hendan munnliga fyrispurning fyri m.a. at fáa lýst hesa ætlan betur.
Sambandsflokkurin


text:
Svartkjaftarist 2008 (nógv seinkað)
Samandráttur og frágreiðing um royndirnar við Svatkjaftarist 2008 (nógv seinkaðar) eru tøkar niðanfyri:
Samandráttur av verkætlanini Svrtkjaftarist 2008.doc
Endalig frágreiðing um svartkjaftarist 2008.pdf (nógv seinkað)
Grannskoðaður roknskapur.pdf
fvg.fo er heimasíða, sum lýsir granskingar- og menningar-virksemið innan fiskivinnu, sum Fiskimálaráðið umsitir.
Fiskivinnuroyndir játtaði 19 nýggjar og 7 framhaldandi verkætlanir fyri 2017 (sí kunning um FVG2018)
Fiskivinnuroyndir játtaði 16 nýggjar og 7 framhaldandi verkætlanir fyri 2017 (sí kunning um FVG 2017)
Fiskivinnuroyndir játtaði 10 nýggjar og 4 framhaldandi verkætlanir fyri 2016 (sí kunning um FVG 2016)
Fiskivinnurroyndir játtaði 6 nýggjar og 5 framhaldandi verk-ætlanir fyri 2015 (sí kunning um FVG 2015)
Árið fyri í 2014 fingu 11 nýggjar verkætl-anir og 7 framhaldandi verkætl-anir játtan (sí Kunning um FVG 2014)
Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskap-arligari og samfelagsligari burðar-dyggari gagnnýtslu av havtilfanginum.


text:
30. mars 2018
Myndir: Jan Sørensen
Vit vunnu greitt á Neistanum í undansýning til finalurnar.
Tað vóru tvær fegnar manningar, ið møttu upp í høllini á Hálsi seinasta mikukvøld. Týskvøldið taptu vestmenningar fyri Kyndli, og hetta merkti, at tað nú er endaliga staðfest, at FM-finalurnar skulu standa millum Neistan og H71. Hesi bæði liðini skulu so kappast um tann fyrimunin, tað gevur at enda á fremsta plássi í grundspælinum, og fyrsti dysturin í hesari kappingini var so mikukvøldið.
Tað var líkt til, at vit høvdu betri hug á hesum fremsta plássi, tí verjan byrjaði sum eitt óløgi og fekk í samstarvi við einum stórspælandi Ára forðað fyri øllum Neistaroyndum teir fyrstu minuttirnar. Hetta gjørdi, at vit við fleiri skjótálopum kundu leggja okkum á odda 0-4, áðrenn Neistin fyrstu ferð skoraði.
Eftir at Peter økti aftur til 1-5, tók Neistin sítt fyrsta timeout, eftir at níggju minuttir vóru leiktir. Og næstu løtuna royndi Neistin seg við sjey móti seks spæli. Hetta bøtti um møguleikarnar hjá teimum í álopinum, men vit hildu fram at spæla gott álopsspæl, so at munurin ongantíð gjørdist minni enn trý mál.
Tað eydnaðist okkum eisini at revsa sjey móti seks spælinum við tveimum skotum í tómt mál. Tá ið Rúni sendi hetta seinna skotið í netið til 5-11 eftir knappar fimtan minuttir, tók Neistin aftur time-out.
Tað eydnaðist Neistanum at minka niður í fýra mál næstu løtuna, men spælið hjá okkum var ov gott og flótandi, og við Peteri á odda skoraðu vit eftir vild av øllum plássum.
Tá ið fyrri hálvleikur var av, høvdu vit eina leiðslu, sum ljóðaði 12-17, og vit kundu fegnast um eina eina vælsmurda kontramaskinu, ið hevði givið okkum nógv mál.
Vit hildu fram at økja í seinna hálvleiki, og eftir góðar seks minuttir skjeyt Peter eitt kanónskot við síni høgru hond í aðru bylgjuni hjá okkum, so at støðan gjørdist 14-22.
Eftir einar ellivu minuttir fóru vit eisini at royna okkum við sjey monnum í álopum. Sigast kann, at bæði liðini høvdu hug at royna nakrar taktiskar snildir av áðrenn finalurnar.
Sjey móti seks spælið gekk eins hampuligt, sum siðbundna álopið hevði gjørt, og munurin helt sær á einum fimm-seks málum næstu løtuna.
Tað var ongantíð nakar ivi um, at vit fóru at vinna dystin, og kanska eksperimenteraðu bæði liðini í so nógv eina løtu frá 19. til 24. minutt, tá ið ongi mál komu í dystinum. Møguleikarnir vóru har tó, men Ári tók millum annað eitt brotskast, áðrenn Bergur breyt málturkin og lobbaði bóltin í málið tvær ferðir á rað, so at støðan var 23-30.
Stutt eftir tók Ári enn eitt brotskast, og Neistamenn sóu út, sum teir høvdu hug at pakka saman og fara heim.
Seinastu løtuna hildu Rúni og Peter munin á sjey málum, og tá ið dysturin var av, høvdu vit vunnið 25-32.
Eitt sera gott avrik, har tað var greitt frá fyrsta bríksli, at vit vóru betri fyri enn Neistin, og vit tykjast at vera á rætta støðinum áðrenn finalurnar.
Serliga teir báðir afturkomnu leikararnir, Peter og Hallur spældu seg fult út, og eitt nú var tað ikki neyðugt at seta Mark á vøllin yvirhøvur.
Vit vóru í roynd og veru nakað skerdir og manglaðu menn sum Jens og Mark, umframt at báðir Sigmundarnir vóru úti í stórum pørtum av dystinum við onkrum smátingum.
Harafturat sita bæði Hilmar Leon og Pætur úti við skaðum, og teir stríðast fyri at kunna spæla finalurnar. Útlitini fyri hesum tykjast betri hjá Pæturi enn hjá Hilmar Leoni, ið neyvan spælur aftur hetta kappingarárið.
Men hópurin er breiður sum altíð, og vit sóu í dag eina greiða staðfesting av, at støðið er høgt hjá øllum monnum.
Nú snýr tað seg um at halda hetta støðið, tí Neistamenn hava víst, at teir kunnu spæla betri, enn teir gjørdu í dag.
Teir fáa møguleikan at hevna seg longu leygardagin klokkan 18:00, tá ið dystur aftur er millum H71 og Neistan í Hoyvíkshøllini. Vinna vit, so er sera sannlíkt, at vit taka fremsta plássið, so enn er okkurt at spæla um, hóast fólk ótolnast eftir finalunum.
Kvinnurnar spæla sín dyst móti Neistanum klokkan 16:30, altso beint áðrenn dystin hjá moinnunum. Hetta er seinasti møguleiki at gera ein vørr eftir fjórða plássinum í Hvonn-deildini, so lagt er upp til tveir spennandi dystir í Hoyvík leygardagin, har bæði liðini hava tørv á tykkara stuðli.
23. apríl
23. apríl
22. apríl
21. apríl
19. apríl
18. apríl
18. apríl
15. apríl
15. apríl
Hondbóltsfelagið H71
Hoyvíkshøllin
Postsmoga 1067
FO-188 Hoyvík


text:
Orð: Hans Utbø
Lag: Ludvig Mathias Lindeman
Týtt: Victor Danielsen
1. Gudi at tæna signað er,
dýrt fyri menn, fyri kvinnur;
sælur er hann, ið virkar her,
sálir frá deyðanum vinnur!
Einglar og heiløg verða glað,
lovsongur ljóðar um Guds stað,
tá ið ein syndari frelsist.
2. Manningin veik á akrinum –
hvør vil nú Faðir sín æra?
Hygg, móti myrkri ævigum
sálirnar blindaðar fara,
kenna ei Kristus, lívsins ljós,
vónleysar stýra sína kós,
sorast í briminum sundur!
3. Upp tí við hjarta, munni, hond,
elskið í gerð, ei í orðum!
Hjartað lat fyllast av tí Ond,
sum fall á vitnini forðum!
Skilligt tað er, so hvør kann sjá:
Neyðin er stór, her hjálpast má,
bróðurhond mugu vit rætta.
4. Silvurið, gullið Harrans er,
tú ert húshaldari bara;
nú kemur Gud og spyr teg her:
Hvussu nógv vilt tú meg æra?
Kanst tú av hjarta siga tá:
Gud tað, tú vilt, tað skalt tú fá!
Títt er tað alt, títt aleina!
5. Standið, Guds børn, øll saman tí
frelsunnar orð út at breiða!
Offur tað kosta má og stríð
sálir til lívið at leiða.
Harrin vil leggja signing til,
orðinum kraft hann geva vil,
lomb síni heim vil hann føra.


text:
Tað eru tíverri ongar millumtíðir í offisiellu úrslitalistunum frá triathlon-kappingini á Rhodos, og eg brúki tí her niðanfyri tær tíðir sum Evald Rasmussen tók í leypi av kappingini, umframt endaligu offisiellu tíðina. Millumtíðirnar hjá Evaldi raka nokk ikki beint á har sum tær áttu at hava verið tiknar, men tað er so betri enn einki.
Tíðir á Rhodos:
Samanbera vit við úrslitini úr Haderslev, umleið ein mánaða áðrenn kappingina, so síggja vit at tað serliga er í svimjingini og súkklingini at íðkararnir dragna, meðan teir faktiskt renna ‘yvir evni’ í tí nógva hitanum. Hetta luktar eitt sindur av at svimjiteinurin var ov langt og renniteinurin ov stuttur, meðan súkklitíðirnar nokk eru rímiliga á leið (krevjandi ruta við vindi og brekkum, smølum vegum og krappum svingum).
Gev gætur at svimjingin í Haderslev er íroknað skift úr vátdrakt til súkkling, meðan skiftið á Rhodos er tikið uppí súkklingina.


text:
Útgávukonsert við KATA
Sjónleikarhúsið Niels Finsensgøta 34 Tórshavn FO
Sýningar
Sýningar…
- leygardagur 12. nov 21.00 Atgongumerki
Samandráttur
Útgávukonsert við vokalkvintettini KATA - Útgáva: TÍVILS DØTUR
Atgongumerki
Lýsing
Lýsing…
Útgávukonsert við vokalkvintettini KATA - Útgáva: TÍVILS DØTUR - Sangarar: Arnfríð Lútzen - Greta Bech - Guðrið Hansdóttir - Eyð Berghamar Jacobsen - Unn Paturson - Slagverk: Rógvi á Rógvu - Elektroniskar effektir: Lasse Thorning Jæger - Billettir á 150,- fáast á Kunningarstovuni í Havn, og við dyrnar áðrenn konsertina. Børn ókeypis atgongd


text:
Tummas Napoleon Djurhuus var føddur í Kollafirði í 1928, og hann vaks upp í Kollafirði og í Havn. Hann starvaðist sum lærari, til hann brádliga doyði í bestu árum.
Tummas Napoleon, sum í táttayrking nevndi seg Tonglatummas, skrivaði yrkingar, tættir, gjørdi søguligar ljóðmyndir og var ofta at hoyra í skemtisendingum í útvarpinum. Hansara yrkingar eru ofta inniligar lýsingar av bráðkomnum og viðkvomum kenslum.
Hann var føddur í Kollafirði í 1928. Blaðungur fór hann til Havnar, tók realprógv og seinni, í 1946, studentsprógv. Eitt skifti arbeiddi hann fyrifallandi arbeiði, tók filosophikum við lærda háskúlan í Keypmannahavn, men fór so í 1949 á Føroya læraraskúla, haðan hann tók prógv í 1952. Eitt skifti var hann vikarur í Fuglafirði, men í 1953 varð hann settur í starv við millum- og realskúlan, seinni nevndur Tórshavnar Kommunuskúli. Skúlaárið 1962-63 var hann á ársskeiði á Danmarks Lærerhøjskole í Keypmannahavn og var hetta árið við at skipa fyri útgávu av nýggjum blaði, Framin, ið ungmannafelagið Oyggjaframi gav út. Tummas var í blaðstjórnini fyrsta árgangin 1962-63.
Tey seinnu árini gjørdi hann fleiri søguligar ljóðmyndir til Útvarp Føroya, og hann tók ofta lut í skemtisendingum útvarpsins.
Tummas Napoleon doyði í 1971.
Bókmentaverk:
Tá fyrsta savn Tummasar, »Ung løg«, kom út í 1951, vóru flest allir skaldametarar á einum máli um, at her steig fram gávuríkur yrkjari, sum tó ikki hevði megnað at loysa seg frá fyrimyndunum, skyldmonnum sínum Janusi og Hans Andriasi.
*Rím og ljóðlag leiktu so stóran leiklut í skaldskapi hansara, at sniðið at kalla forðaði honum at ganga nýggjar leiðir -hendan metingin man standa við, eisini aftaná, at seinnu savn hansara komu: »Greinar«, 1955, og »Og dansurin gongur«, 1958.
Á fimti ára degnum, 11. mai 1978, kom skaldinum til áminningar heildarsavnið »Yrkingar«, sum vinmaðurin Ólavur Michelsen hevði lagt til rættis. Savnið er skipað í 11 deildir eftir høvuðsevnum - evnini eru eitt nú: heimið, náttúran, kærleiki, barnið, søgumál o.fl.
Tummas var mangan heppin í *myndamáli sínum, og sum dømi um hetta nevna vit yrkingina »Morgun á Grækarismessu«, ið stóð í »Greinum«:
»Sum lindir av flótandi málmi,
sum gløður, ið kykna á essu,
sum myndir í dómadagssálmi,
sum møl við blóðreyðum brimi
myndast á eysturhimi
morgun á Grækarismessu«.
Hann dugdi eisini væl at mynda viðkvæma lyndi unglingans, tær skiftandi sálarstøðurnar, vónina, ampan og sársakan:
»Hon treður dans mær í hjarta
- dansur gongur til tólv -
darrandi hjartastreingir
er hennara dansigólv.
Hon dansar við vini sínum
um skelvandi streingjakarm,
um hansara stolta nakka
hon leggur sín ljósa arm«.
(brot)
Ein hin kendasta yrking Tummasar er hon, ið gav seinasta savninum navn, »Og dansurin gongur«. Hon er yrkt í sambandi við sorgarhendingina, ið skakaði landið alt, tá havnartrolarin »Stella Argus« gekk burtur norðan fyri Føroyar á heysti 1957.
Yrkjarin nýtir her myndina úr Kópakonusøgnini:
»Stormdunið inn yvir bygdirnar stendur
- burtur er sóltíð og gaman -
í briminum uttast við úthavsins strendur
taka sjólætnir hendurnar saman.
Stíga ein dans við so havtungum stevi,
aldar í ringinum víða
av teimum, ið reistir av vátari legu
ein dans í brotunum stíga«.
(brot)
Longu blaðungur gjørdist Tummas landskendur av táttayrking síni, tættirnir um Kollfjarðarveðrin, um Melis og studentin æviga, son Trolpóls, flugu landið kring og gjørdust landaplágur. Í 1961 gav hann út fyrra savnið »Tættir og vísur« og í 1970 kom seinna savnið :»Háfjalssólin og hostasevjan«. Eitt dømi um yrkinga-kynstur hansara er »Kærleiki lukkuligur!«
»Eg prísi tær ljómandi hátt;
tí tað skulu menniskju vita,
so mangan á kaldari nátt,
tú veitti mær fløvandi hita.
So mangan á kaldari nátt,
tú milda, tú eyma, tú mjúka,
vit bæði, vit høvdu tað gott!
- eg mundi tær mjúkliga strúka.
Eg elski teg - ja, absalutt,
tú fitta, tú flógva, tú fína,
- sjálvt um tú ert nakað stutt -
tú mín vælsignaða dýna«.
Úr: Árni Dahl: Bókmentasøga I-III. Fannir. 1980-83.
»Hesin upphavsdalur, hesi øgilsfjøll og Óla Jákup dygst við heimsins enda kunnu ikki skýla sær fyri snilda ágangi sjeymílamansins, eingi fjøll, eingin klettur ber uppfyri----. Soleiðis melur tíðarkvørnin, Óla Jákup, hvussu tú roynir át mæla ímóti. Abbabørn tíni tráa eftir sjeymílamannium, sum børn allar tíðir hava tráað. Rópandi fara tey út á geilar fyri at fagna jetflogfarinum, ið fer brakandi við túsund kilometra ferð ella meira høgt uppi yvir fjallinum Sálarlarbót«. (J. P. Heinesen: »Tú upphavsins heimur«).
Tíðir skifta, einki stendur í stað. Tað er bæði bragdleiki og kæti yvir teimum trimum unglingunum, T. N. Djurhuus, Ólavi Michelsen og Jens. P. Heinesen, ið mentanarliga umboða yngra ættarliðið í fimtiárunum.


text:
Á Norðoyastevnu í 1980, tóku nakrir menn seg saman at manna Árnfirðing aftur. Teir tóku bátin oman úr Minuhúsinum í Árnafirði aftaná Norðoyastevnu, og byrjaðu at venja í Árnafirði.
Fyrsta stevnan ið teir róðu var á Jóansøku í Vági, tá endaði Árnfirðingur aftast.
Næsta stevnan var á Vestanstevnu í Vestmanna, tá fingu teir næstaftasta pláss, og til sístu stevnuna í 1980, sum var Ólavsøkan, endaði Árnfirðingur 3.aftast.
Ovara rað frá vinstru: Haldur Suni Johansen, Jógvan Lydersen, Símun Jákup Hansen, John Kári Jacobsen, Guttorm F. Olsen, Høgni Thomsen.
Niðara rað frá vinstru: Theodor A. Olsen, Kalli Váðklett(yngri), Regin Samuelsen.
Mynd tikin í Tórshavn á Ólavsøku 1980. Manningin á Árnfirðingi.


text:
Útflutningsrembursur
Soleiðis virkar ein útflutningsrembursur
Tá títt virki avtalar við keypara, at gjaldast skal við rembursi, er tað keypari, sum fær stillað remburs tínum virki til góðar. Rembursurin verður sendur til BankNordik (swift: BANODKKK). Vit senda boð til títt virki, tá vit fáa rembursin.
Eftir at tú hevur sent vøruna til keypara, skalt tú lata skjøl inn til BankNordik samsvarandi við treytirnar í rembursinum. Vit senda síðani skjølini til bankan hjá keyparanum, ið hevur stillað rembursin, sum rindar sambært avtaluni.
Fyrimunir við útflutningsrembursi
Sum útflytari fært tú fleiri fyrimunir við útflutningsrembursi:
- Trygd fyri gjaldi
- Rættstundis gjald
- Bíleggingin kann ikki broytast ella strikast uttan samtykki frá útflytara
- Rembursurin kann nýtast sum trygd mótvegis triðjamanni
Soleiðis virkar ein útflutningsrembursur
Tá ið títt virki avtalar við keypara, at gjaldast skal við rembursi, er tað keypari, sum fær stillað remburs tínum virki til góðar. Rembursurin verður sendur til BankNordik (swift: BANODKKK). Vit senda boð til títt virki, tá vit fáa rembursin.
Eftir at tú hevur sent vøruna til keypara, skalt tú lata skjøl inn til BankNordik samsvarandi við treytirnar í rembursinum. Vit senda síðani skjølini til bankan hjá keypara, ið hevur stillað rembursin, sum rindar sambært avtaluni.
Váðar við at nýta útflutningsremburs
Tá ið títt virki ger eina avtalu um útflutningsremburs, verður váðin fluttur frá keypara til bankan hjá keypara. Tí er tað neyðugt at meta um, um bankin hjá keypara er førur fyri at gjalda, tá skjølini verða løgd fram. Um tú ynskir tað, kann BankNordik í nógvum førum bjóða at veita trygd fyri gjaldinum, við at vátta tín útflutningsremburs. Tað merkir, at vit veita trygd fyri gjaldinum, tá krøvini í rembursinum eru lokin. Á henda hátt ert tú vísur í at fáa títt gjald – eisini sjálvt um bankin hjá keypara ikki er førur fyri at gjalda.


text:
Tað var ein kaldan vetrardag,at Malvina fór avstað
nógvur vindur og tjúkkur kavi lá,
ikki lætt at sleppa út, uttan fyrst at bólta rút,
gjøgnum skalvin, ið uttan fyri lá.
Á oynni illa grivið var, so hon mátti skunda sær,
sleppa suður nú ein skái hómast í,
ikki er tað altíð lætt at vitja fólk og vitja ætt
ein kaldan vetur, tá alt er kavaklætt.
Fyrsta teinin gekst stak væl, hetta var jú sum eitt spæl,
og Malvina hon mælti ikki orð,
men tá hon nærkast Mjørkadali, ja so kom tað grova ælið,
sum hesum túri ein bráðan enda gav.
Nei, har sást jú einki út gjøgnum annars klára rút,
einans vindur og kavi úti var,
har var einki at gera við, so hon mátti sita í frið
og so bíða til ælið liðugt var.
Tað var júst um hetta mundið, at ein SEV-maður á Sundi
helt seg síggja tvey ljós í myrkrinum,
og hann fór við sínum hundi niðaná í størsta skundi
fann Malvinu í kavarokinum,
Men hann helt, at hon var deyð, sjálvt um nøsin enn var reyð,
og so fekk Malvina lívsins koss,
men hon fekk sær bert ein blund, hetta væna fagra sprund,
og nú eiga tey bæði børn og hund.


text:
13. Mai 2013
Góðu foreldur 14. mai verður okkara árligi rennidagur. Runnið verður út eftir Glyvursvegnum og heim aftur. Tó renna vøggustovubørnini ikki heilt út :-) Komin á mál, fáa ein ein smootie og sjálvandi verða medaljur og diplom handaði. Aftaná eta vit pylsur og breyð, so ongan...
26. Mar 2013
Góðu foreldur Arbeiði at gera Reynsstovu klára aftur gongur sera væl. Timburmenn, sýnsfólk, elektrikarar, vaskifólk og málarar hava verið her og gjørt sítt til at stovan verður klár sum skjótast.Til tykkara kunning, so verða allar kókipláturnar skiftar út í húsinum. Tað verður skift til...
25. Mar 2013
Hey tit :) Í dag hava vit verið á skattaveiðu, øll somul. Veðrið var av tí allar besta. Vit funnu skattakortið inni í Glyvurstovu. Har fingu vit boð um at lakka yvir til stóra steinin við skúlavøllin. Síðani skuldi vit gera eina langa ketu niðan...
25. Mar 2013
Góður foreldur í Spírunum 25. mars 2013. Ellen fer úr starvið. Hon verður her til og við 4. apríl. Ellen fer at royna seg sum flogterna í Atlantsflog. Vit vilja takka Ellen fyri tíðina her...
21. Mar 2013
Sum kunnugt, var eldur í Reynsstovu í gjár. Eldurin var ikki stórur, og ongin kom til skaða. Øll hava tað gott, tó merkt av hendingini. Starvsfólkini fingu sjálvi bast eldinum, og handfaringin í akuttu støðuni var fyrimyndarlig, m.a. tí at tilbúgvingarætlanin...
13. Mar 2013
Páskaverkstøð :) Mánadagin, gjørdu vit tjøldur. Týsdagin, gjørdu vit karsibakkar og prýðisegg. Mikudagin, gjørdu vit karsibakkar og prýðisegg. Tríggir sera hugnaligir dagar. ...
05. Mar 2013
Góðu foreldurVit hava í ár valt at arbeiða við evninum "kreativitetur". Hetta er alt árið 2013. Øll starvsfólk hava í januar verið á skeið í, hvussu vit kunnu arbeiða enn meir kreativt við børnunum. Tað er sjálvandi ymiskt, hvussu vit gera tað....


text:
Ein nýggj kanning hjá danska Handverksráðnum vísir, at feilir í útbjóðingunum hava við sær ósemjur, seinkingar og eyka útreiðslur.
Danskar byggifyritøkur stríðast við ófullfíggjað útbjóðingartilfar frá almennum byggiharrum. Heilt nógvar almennar útbjóðingar lúka hvørki lógarásettar treytir ella tær standardtreytir, sum byggiharrar og byggifyritøkur hava orðað. Úrslitið er alt ov ofta ósemjur, meirkostnaðir og seinkingar. Hetta vísir ein kanning hjá Handverksráðnum, sum er høvuðsvinnugreinafelag hjá fleiri enn 20.000 smáum og miðalstórum fyritøkum í m.a. byggivinnuni.
“Vit kunnu staðfesta, at nógvir almennir byggiharrar seta byggifyritøkurnar í skákmát. Útbjóðingartilfarið er so ófullfíggjað, at byggingin næstan má miseydnast. Orsøkirnar til seinkingar, stórar eyka kostnaðir og ósemjur millum byggiharrar og handverkarafyritøkur finnast tí alt ov ofta í ov illa frágingum útbjóðingartilfari”, sigur byggilógfrøðingurin Frederikke Abildtrup frá Handverksráðnum.
Kanningin hjá Handverksráðnum byggir á svar frá 370 byggifyritøkum, ið allar hava drúgvar royndir við at arbeiða fyri almennar byggiharrar.
Kanningin vísir, at tað er sjálvdan, at byggifyritøkurnar halda útbjóðingartilfarið vera so greitt og eintýðugt, at tað er egna til at geva tilboð eftir. Hetta er beint ímóti ætlanini við standardavtaluni, AB92, sum partarnir í byggivinnuni eru samdir um at fylgja.
“Tað kemur illa við hjá fyritøkunum, at almennir byggiharrar sum oftast víkja frá regluni um, at tað skal bera til at geva tilboð, einans við støði í útbjóðingartilfarinum. Hetta er eitt ógvuliga keðiligt rák, tí jú fleiri frávik verða gjørd í mun til AB92, jú størri eyka kostnaðir eru at síggja hjá báðum pørtum í byggingini”, sigur Frederikke Abildtrup.
Almennu útbjóðarirnir og privatar byggifyritøkur hava í nógv ár tosað væl saman sína millum, men nýggja kanningin vísir, at trupulleikin við vánaligum útbjóðingartilfari framvegis er líka stórur.
Ógreið krøv, óneyvar tekningar og byggifrágreiðingar, saman við ógvuliga strømmum tíðarætlanum, hava týdning bæði fyri góðskuna á byggingini og samlaða kostnaðin – bæði hjá byggifyritøkum og byggiharrum.
Frederikke Abildtrup sigur, at um almennu útbjóðingarnar skulu virka ordiliga, er greitt, at tørvur er á realistiskum tíðarætlanum, greiðum og eintýddum útbjóðingartilfari, betri byggistýring og ikki minst, at hugsað verður meira um góðsku og ikki bara um so lítlan kostna sum møguligt.
Kanningin hjá Handverksráðnum vísir annars millum annað:
· At í út ímóti 80% av útbjóðaðu arbeiðunum er neyðugt at gera eyka arbeiðir, sum ikki eru við í upprunaligu útbjóðingini.
· At tað sjálvdan eru 15 arbeiðsdagar til at rokna tilboð í, soleiðis sum danska útbjóðingarlógin annars ásetur.
· At fyritøkur sjálvdan kunnu geva tilboð einans við støði í útbjóðingartilfarinum.
Kelda: www.hvr.dk


text:
Um 6 dagar fellur avgerðin. Tá valhølini eru latin aftur 1. September 2015, hevur hvør einasta atkvøða gjørt av, hvørjar Føroyar, ið vit vakna til morgunin eftir.
Eru tað einar Føroyar, har vit vakna til nýggja vón? Eina vón um, at vit nú eru savnað um at beinanvegin at fara undir at byggja upp av nýggjum.
- Har vit nú saman fara at fáa skil á, og hava álit á okkum sjálvum.
- Har vit kunnu hava álit á, at okkara løgting og landsstýri umboða og arbeiða fyri alt fólkið í landinum og at allar avgerðir verða framdar væl og ordiliga.
- Har vit staðfesta, at fiskiríkidømið er ogn Føroya fólks og kann ikki privatiserast og seljast av landinum.
- Har vit nú fara at rætta tann stóra ójavnan, ið er skaptur millum fólk og bólkar í landinum.
- Har vit lyfta fólk úr fátækaváða, lækka skattin og betra livikorini hjá tí stóru fjøldini, ið ikki hevur fingð lut í skattalættanum, men hevur goldið fyri hann.
- Har vit gera langtíðarætlanir og fara at reka ein veruligan og visjóneran vinnupolitikk, útbúgvingar-og granskingarpolitikk, mentanarpolitikk, heilsupolitikk og orku- og umhvørvispolitikk.
- At vit fáa skil á pensjónirnar og skattapolitikkin – og tryggja øllum eina pensjón, ið ber til at liva av.
- At vit ganga fram ímóti einum sjálvbjargnum og frælsum Føroyum, har vit øll hava somu rættindi.
At hugsa sær, hvat tað kann skapa av møguleikum og virkishugi…
Ella vakna vit aftur til einar Føroyar, har tað stýrið, ið vit hava havt, heldur fram?
Tað er valið, ið vit øll eiga í okkara hondum nú.
Høgni Hoydal


text:
Ung í arbeiði 2018
25. Mai 2018
Nú er klárt at melda til ung í arbeiði 2018. Í ár verður ung í arbeiði frá 2 til og við 27 juli. Tað verður...
les meir
Ruskplássið er stongt í kvøld 9. mai 2018
09. Mai 2018
Av tí at IRF ikki hevur tómt bingjurnar á ruskplássinum, er ruskplássið stongt. ...
les meir
Kommunuskrivstovan 09.05.18
08. Mai 2018
Mikudagin 9 mai letur kommunuskrivstovan aftur kl 12. ...
les meir
Skulu dekk vekk?
03. Mai 2018
Nú er tíðin komin, at vetrardekkini skulu av og summardekkini á. Týdningarmikið er at burturbeina gomlu dekkini á rættan hátt. Um felgan...
les meir
Fundarskrá 30. apríl 2018 kl. 18:00
26. Apr 2018
1Starvsfólkaskipan 2. viðgerð2Gáva til nýggjar borgarar3Ung í arbeiði 20184Nýggj heimasíða til Hvannasunds kommunu5Eykajáttan kloakkir 2. viðgerð6NHR stuðul7Spælipláss í kommununi8Ymiskt ...
les meir
Kommunuskrivstovan stongd flaggdagin 25. apríl
23. Apr 2018
Kommunuskrivstovan er stongd flaggdagin 25. apríl 2018 ...
les meir
Bingjuplássið stongt mikudagin 25. apríl
23. Apr 2018
Bingjuplássið er stongt flaggdagin 25. apríl 2018 ...
les meir
Áheitan frá IRF um at øll húsarhald fáa sær ruskstativ
19. Apr 2018
Áheitan frá IRF um at øll húsarhald fáa sær ruskstativ IRF heitir á allar borgarar í limakommununum um at fáa sær...


text:
Nú týsdagin 25. august byrjar HeimsMeistarastevnan fyri Juniorar 2015, við luttøku av eisini tveimum føroyskum svimjarum. Sára Ryggshamar Nysted úr Suðuroyar Svimjifelag og Vár Erlingsdóttir Eidesgaard úr Havnar Svimjifelag fara at royna seg á serliga teimum longru teinunum, í sterku kappingini har vónirnar fyrst og fremst eru at kunna seta føroysk met.
(Vár og Sára í Singapore. Jón Bjarnason eigur myndina)
Ferðaliðið fór í Føroyum longu mánadagin, serliga tí at tíðarmunurin er so stórur millum her og Singapore. Sum tummilfingurregla verður sagt at tú mást hava ein dag fyri hvønn klokkutíma, til at fáa ‘jet lag’ burtur; og nú tíðarmunurin er einar 7 tímar millum her og har, so krevur tað umleið eina viku.
Sára og Vár eru millum yngstu svimjarar á stevnuni, har junioraldurin hjá FINA er tær sum fylla 14 til 17 ár í kalendaraárinum. Munurin er tí náttúrliga eisini sera stórur millum tær yngstu og tær elstu, og kunnu vit tí ikki vænta okkum heiðursmerki á stevnuni. Men við tað at tær báðar longu fleiri ferðir hava sett føroysk met, eisini í opna bólkinum, so kunnu vit væl tilláta okkum at seta nøsina upp ímóti einum ella fleiri av teimum.
Startlistarnir síggjast nú her á omegatiming.com, har føroyska luttøkan er:
Týsdagin 25. august
- Sára 400 blandað kl 11:00 (04:00 í Føroyum)
Mikudagin 26. august
- Sára og Vár 800 frí kl 11:39 (04:39 í Føroyum)
Hósdagin 27. august
- Sára 200 rygg kl 10:46 (03:46 í Føroyum)
Fríggjadagin 28. august
- Vár 400 frí kl 10:23 (03:23 í Føroyum)
- Sára 200 blandað kl 11:24 (04:24 í Føroyum)
Leygardagin 29. august
- Vár 1500 frí kl 11:35 (04:35 í Føroyum)
Sunnudagin 30. august
- Sára 200 frí kl 10:59 (03:59 í Føroyum)
Við Sáru og Vár eru Anna Eidesgaard sum ferðaleiðari og Jón Bjarnason sum venjari.
(Ferðaliðið í Singapore. Frá vinstru Anna Eidesgaard, Vár Eidesgaard, Sára Nysted og Jón Bjarnason. Jón Bjarnason eigur myndina)
Viðkomandi heimasíður
Stevnusíða hjá FINA
Offisiell heimasíða
Úrslit á OmegaTiming


text:
Financial Business Partner / Controllerútbúgving | Vár 2018 | 18 - 21. juni 2018
Ver vælkomin á okkara spennandi controllerútbúgving!
Eftirmeting | Heili 10,2
Vit brúka 13'skalain
Hvør kann luttaka?
Útbúgvingin vendir sær til tín, sum hevur royndir innan fíggjararbeiði og controlling innan privata vinnulívið ella tað almenna.
Tú ynskir at fáa innlit í leiklutin sum Financial Business Partner fyri betur at kunna arbeiða saman við fíggjarstýringini og fyritøkuni/stovninum sum heild. Tú ynskir eisini at menna tín førleika og fáa innlit í øll aspekt av nútímans konsern-controlling í einum altjóða umhvørvi.
Tú arbeiðir á einari fíggjar- ella roknskapardeild sum konsulentur, controllari, grannskoðari, ella kanska arbeiðir tú eisini við kundum, tænastu, sølu, brúkaravegleiðing og ráðgeving.
Tá tú hevur tikið útbúgvingina, hevur tú veruliga hækka tín førleika í búskaparfunktiónum. Hetta fer at hava við sær, at tú fert at klára teg enn betur í samanspælinum millum fíggjarstýringina og menningina av fyritøkuni/stovninum. Harafturat fært tú skapað tær eitt netverk, sum tú helst ikki finnur aðrastaðni.
Útbúgvingin er ment soleiðis, at bæði starvsfólk innan tað privata og tað almenna kunnu luttaka.
Undirvísari John Eli Andersson
Undirvísari verður John Eli Andersson, sum er royndur undirvísari og rithøvundur innan búskap og hevur undirvíst hjá m.a. Djøf í nógv ár, eitt nú á útbúgvingini Offentlig Controlling.
Hann er eksternur lektari á Ingeniørháskúlanum í Keypmannahavn og undirvísir m.a. á Handilsháskúlanum í Keypmannahavn og á Syddansk Universitetscenter.
John Eli hevur drúgvar arbeiðsroyndir sum stjóri og nevndarlimur í fleiri fyritøkum.
Um útbúgvingina
Tá tú ert liðug/ur við útbúgvingina, ert tú før/ur fyri at hava ein kompetentan og konstruktivan dialog við leiðsluna um, hvat skal til fyri at reka eitt virki/ein stovn fíggjarliga forsvarliga. Tú verður soleiðis betur før/ur fyri at gera relevantar frágreiðingar til leiðsluna og at velja út tey stýringsamboð, sum títt arbeiðspláss hevur tørv á. Tú fert at skilja betur, hvat tað vil siga at vera ein Financial Business Partner/Controller.
Á útbúgvingini lærir tú eisini um ymiskar hættir at optimera mannagongdir og botnlinju, metodur til at tálma útreiðslunum og innlit í sáttmála-controlling umframt projekt-controlling.
Sigma Controlling er tó ikki ein partur av hesari útbúgving.
Hvat fært tú burturúr?
- Tú fert at kunna vera við til – sum fíggjarstarvsfólk – at styrkja fatanina av, hvønn tørv fyritøkan/stovnurin hevur, og hvat tað er, sum skapar virði fyri eigarar og aðrar interessentar
- Tú fert at vera før/ur fyri at eyðmerkja og vera við til at effektivisera týdningarmiklastu fíggjarligu mannagongdirnar, herundir at styrkja analysutilbúgvingina á deildini
- Tú fert at kunna meta um, um amboð sum eitt nú ABC, Balanced Scorecard og variansanalysa kunnu nýtast hjá tykkum
- Tú fert at kunna meta um, hvussu rapporteringar til leiðsluna kunnu gerast í ymiskum støðum – herundir at meta um form, bygnað og innihald
- Tú lærir at planleggja, raðfesta og fremja fíggjarstýring við serligum atliti til mál-, úrslita- og risikostýring
- Tú fært innlit og vitan um controller sum hugtak og starvshátt, umframt leiklutin sum Financial Business Partner
- Tú fært vitan um nógvar av metodunum og amboðunum hjá Financial Business Partner – bæði á privatum og almennum arbeiðsplássum. Eitt nú vitan til at seta fokus á menning og úrslit gjøgnum stýringsamboð
- Tú verður før/ur fyri at eyðmerkja sterkar og veikar síður hjá arbeiðsplássinum, umframt at seta upp mál fyri succes/góð úrslit
- Tú fært innlit í og vitan um, hvussu tú kanst eyðmerkja fellur og forðingar í broytingarprocessum
- Tú fert at duga betur at leggja fram fyri leiðsluni og harvið at skapa eina felags fatan fyri stovnin/fyritøkuna
- Harafturat fært tú amboð til at samskifta betur og til at loysa ósemjur
Innihald og formur
Á útbúgvingini nýtir undirvísarin skilabestu meginreglur fyri innlæring, við áhaldandi at skifta millum teori, venjingar og afturmeldingar. Undirvíst verður út frá cases, venjingum og heimaarbeiði.
Hevur tú spurningar um útbúgvingina, ert tú vælkomin at venda tær til Ásu ella Anniku - tel. 227464/222355.
[youtube=http://www.youtube.com/watch?v=Se4rtYJ1lk4]
Hoyr John Eli greiða frá útbúgvingini
Tilmelda


text:
Agnar Frederiksen
10.10.2017 - 21:55
Ítróttur > Ítróttur > Fótbóltur
Føroyar taptu tepurt í Budapest í kvøld. Eins og fyri tveimum árum síðani á sama leikvølli, so var tað áleyparin Daniel Bode, sum kom inn frá beinkinum og avgjørdi dystin. Hann stútaði eitt av teimum mongu framúr innleggunum frá liðformanninum Balasz Dzsudzsak í málið, tá tíggju minuttir restaðu í.
Eftir ein 1.hálvleik har Føroyar hevði fínt tamarhald á dystinum, so var Ungarn greitt omaná í 2.hálvleiki, og fekk lagt eitt tungt trýst á føroyska málið. Tað var fleiri ferðir tætt við, og Gunnar Nielsen noyddist eisini í fulla longd. Innskifti Kaj Leo í Bartalsstovu var tó við at fáa eitt sindur lív í álopskenda spælið. Tá eitt lítið korter var eftir setti hann ein ungarskan leikara av, men skotið frá brotsteigarmarkinum fór beint omanfyri. Beint áðrenn málið breyt vælleikandi Ári Mohr Jónsson ígjøgnum í vinstru, og tað var tætt við at hansara góða innlegg varð prikað inn. Ístaðin legði Ungarn seg á odda. Føroyar royndi at leggja trýst á, men tað er Ungarn, ið endar á triðja plássið í bólkinum.
Føroyingar stríddust væl, og tað vóru nógv jalig ting at síggja aftur í kvøld. Í 2. hálvleiki fekk Ungarn tó veruligt yvirtak, og tá sást munur á liðnum. Føroyingar vórðu kroystir, og fleiri sóu út til at vera møddir.
Samanumtikið ein søgulig undankapping, har Føroyar endaðu nummar fýra útav seks liðum, fingu níggju stig og hildu málið reint í helvtina av dystinum.
Ungarn - Føroyar (1-0)


text:
Børn eiga at verða málkannað, men ikki fyri betri PISA-úrslit
Um vit sum vaksin skulu kunna stuðla børnum í teirra menning, skulu vit kenna teirra styrkir og veikleikar. Tað geva kanningar ella málscreeningar møguleika fyri. Hetta siga granskararnir Sissal M. Rasmussen, Marit C. Clausen og Laila Kjærbæk í kronikki í Information í morgun.
Tær koma við sínari hugsan til kjakið, sum hevur verið í Danmark seinastu mánaðirnar, um hvørt tað er rætt at gera kanningar av málinum og málmenningini hjá smábørnum. Onkur hevur beinleiðis mælt til at geva børnunum frið, tí kanningar órógva natúrligu læringina.
Sissal og samstarvsfelagar hennara eru samdar í sjónarmiðinum, at børn eru ymisk og læra ymiskt, men tær halda júst tí, at tað er tørvur á at brúka kanningar, fyri at staðfesta, á hvørjum stigi børn eru. Tað er serliga við at finna børn við serligum avbjóðingum heilt tíðliga, at kanningarnar eru til nyttu. Tá ber til at geva neyðuga hjálp fyri at fyribyrgja lesi- og skrivitrupulleikum seinni. Gransking í mong ár hevur prógvað, at tað er størri og betri nytta av hjálp fyrr heldur enn seinni .
Les allan kronikkin í Information her.
Sissal M. Rasmussen og Marit C. Clausen eru ph.d.-lesandi og Laila Kjærbæk, ph.d. er postdoc á Center for Børnesprog, Institut for Sprog og Kommunikation við Syddansk Universitet.
Sissal M. Rasmussen hevur júst verið eitt hálvt ár á Syddansk Universitet, hon arbeiðir annars á Føroyamálsdeildini á Fróðskaparsetrinum við ph.d.verkætlan síni.
Verkætlanin kallast “Færøske børns tidlige sprogtilegnelse – Udvikling og normering af en færøsk version af CDI-forældrerapporter” og verður stuðlað úr Granskingargrunninum. Les um verkætlanina í Stuðulsyvirlitinum.


text:
Eitt lið av tingmonnum av Danatingi vitja í Føroyum í hesum døgum. Tey eru Liselotte Blixt (DF), Karin Gaardsted (S), Jan Johansen (S), Josephine Fock (ALT), Jacob Mark (SF), Mette Abildgaard (KF) og Søren Gade (V). Afturat tingmonnunum í fylginum, at hjálpa teimum, hava verið Søren Thomsen úr fyrisiting fólkatingsins, og tey bæði Lene Moyell Johansen, ríkisumboðsmaður í Føroyum og skrivstovuleiðarin á Ríkisumboðnum John Johannessen.
Ídag hava tey vitjað Runavíkar kommunu. Morgunin byrjaði við morgunmati í býráðssalinum, har borgarstjórin greiddi teimum frá teimum ymsu viðurskiftunum í kommununi. Eftir tað fór ferðaliðið inn á Bakkafrost, har Kári Egholm Jacobsen, virkisleiðari, greiddi frá samtakinum, í nýggja fyrisitingarbygninginum á Glyvrum. Eisini fingu vit høvi til at síggja framleiðsluna og brunnbátin Hans á Bakka.
Eftir tað vitjaði ferðaliðið Skúlan við Løkin og ítróttardepilin, við Bylgjuni á odda, og har tóku Durita Joensen, skúlastjóri, Ingvard Lamhauge, varaskúlastjóri og Bárður Højgaard, samskipari, ímóti okkum og greiddu frá tí sum fyriferst í hesum høpinum til dagligt.
Eftir tað varð farið ein spákingartúr út á Toftavatn fyri at njóta friðsæluna og fuglalívið í hesum serliga vakra natúruumhvørvi.
Eftir ein góðan døgverða frá Lenu Egholm og Jákupi Hansen uppi á Gørðum í Søldarfirði fór vitjandi ferðalagið suðuryvir aftur. Í kvøld liggur leiðin, sum skilst, til Suðuroyar.


text:
Valiant prinsur
Upprunaliga skrivaði og teknaði Harold R. Foster søgurnar um Valiant prins. Á føroyskum eru 12 skreythefti givin út við Valiant prinsi, í Danmark og Noregi er talið farið upp um 70.
Valiant prinsur á føroyskum[rætta | rætta wikitekst]
Bókadeild Føroya Lærarafelags hevur givið út.
- Fyrstu ævintýrini
- Syngjandi svørðið
- Riddari av tí Runda Borðinum
- Stríðið á Húnalondum
- Angor Wrack, sjókongurin
- Á víkingaferð til Afrika
- Rómverjamúrurin
- Prinsur í Thule
- Ferðin til Támoyggjarnar
- Aleta
- Lokabrøgd á Camelot
- Nýggi heimurin


text:
Í seinastu útgávuni av GEOExPro stendur Jarðfeingi fyri forsíðusøguni. Tað er Lis Mortensen, náttúrulandafrøðingur, ið hevur skrivað. GEOExPro er eitt av mest lisnu populervísindaligu tíðarritunum í heiminum, sum skrivar um jarðfrøðilig viðurskifti. Tíðarritið, ið kemur út seks ferðir um árið, hevur greinar um ymisk evni, og greinin hjá Jarðfeingi hesa ferð er at finna undir evninum geotourism, og lýsir Føroyar sum áhugavert ferðamál fyri tey, ið hava áhugað fyri jarðfrøði. Forsíðumyndina hevur William Anderson tikið vegna Visitfaroeislands. Greinin kann lesast her.
Tað er júst eitt ár síðani, Jarðfeingi hevði sína fyrstu grein í GEOExPro: The Faroe Islands – a New Beginning. Tann greinin kann lesast her.
Trýst her fyri at síggja greinina um Føroyar


text:
Wikipedia:Hendingar
Hendingar er tann boksin við 3 hendingum, ið hendu tann dagin ið talan er um.
Í dag[rætta wikitekst]
Treytirnar fyri at seta hendingar á síðurnar[rætta wikitekst]
Treytirnar fyri at seta eina hending á síðurnar er í veruleikanum subjektivt, eftirsum teir flestu dagarnir hava eina rúgvu av hendingum, ið kundu komi við her. So góðskan av greinum saman við einari blanding av evnum, ið longu eru á listanum, eru ofta viðkomandi faktorar. Krøv fyri inkludering:
- Í mesta lagi 3 hendingar (altíð í nútíð og í mesta lagi 3 halgidagar/tjóðardagar á datolinkjuni); føðingar og andlát skulu/mugu bert takast við, tá ið talan er um eitt runt ár, t.d. 5, 10, 25, 50, 100 ár osfr.
- Hendingin skal hava ein ávísan søguligan áhuga (relativt í mun til aðrar hendingar henda ávísa dagin).
- Hendingin og tann framhevjaða greinin 8 (feitur tekstur) skal eisini verða at finna á síðuni fyri tann ávísa dagin undir "hendingar".
- Leinkjur í hendingunum eiga altíð at vísa til verandi greinar (ongar reyðar leinkjur).
- Um haldgidagurin/tjóðardagurin fer fram á sama degi hvørt ár, so skal hann setast á datolinjuna. (T.d. tjóðardagar og fastir halgidagar)
Royn so vítt gjørligt at halda teg til ein einkultan setning fyri hvørja hending.


text:
Orð: Jóannes Patursson
Lag: Vísulag (við kaspiska havið)
1. Eg veit ein kvist, sum blómar enn
– er sprottin av góðum runni –
tó eyrvikukynt og gaddajørð
hann leingi hevur undir sær funnið.
Enn livir tann kvistur,
sum her rann av norrønum runni.
2. Staðið hevur hann í túsund ár
her vesturi á Føroya steini:
untu honum allir smáfuglar,
men gorpar vóru honum at meini.
3. Tóku teir av honum grasagarðin,
skuggaðu fyri sól,
so tveittu teir hann á oyðumørk,
har hann hevði einki skjól.
4. Har sleit hann vetrar hundrað trý
– nú skríður hann oman av fjøllum;
førkið tykkum, gorpar, eitt lítið dik,
sum gæta á grasagarðs vøllum.
5. Styðið nú, allir smáfuglar,
tit styðið nú kvistin so,
at hann sleppur aftur í grasagarð,
har hann eigur fyrsta boð.
Tá nørist tann kvistur,
her útrann av norrønum runni.


text:
01. Mai 2017
Hetta var onnur av tveimum kappingum í einum og sama vikuskifti. Umleið 400 km á asfalinum, og so kortini hava kreftir til at sita í einum sterkum trímanna útbroti, sum helt á mál.Eitt sera flott úrslit hjá Torkil tá hugsað verður um, at hann eisini...
23. Apr 2017
Leygardagin 22. apríl bleiv kappast í Einkultstarti, og sunnudagin í Landavegsúkkling.Leygardagin skuldu súkklarar koyra ein Einkultstart frá Hotel Føroyum niðan á Sornfelli.Tosað bleiv við Landsverk, og avgerð bleiv tikin um ikki at koyra niðan á Sornfelli.Starturin var frá Hotel Føroyum, og málið bleiv so flutt...
13. Apr 2017
Skírðishósdag bleiv kappast í Landavegsúkkling. Hóast at kappingin byrjaði klokkan sjey á morni, ja so var uppmøtingin góð. Ikki færri enn níggju mans stillaðu upp til kappingina.Koyrt var millum rundkoygingina við Skansan og rundkoyringina á Hamarinum. Ein lítil "sloyfa" var á rutuni, og tað var...
10. Apr 2017
Leygardagin skipaði TSF fyri triðju av fimm einkultstartskappingum í kappingini GIANT Várkappingin 2017. Í hesari kapping verður bara kappast í einkultstarti.Tað var tíðliga á morgni, tað var nógvur vindur og tað var kalt. Dómarin avgjørdi tí at flyta kappingina. Eftir ætlan skuldi súkklast um Oyggjarvegin,...
10. Apr 2017
Í ársins fyrstu súkklukapping í Jútlandi bleiv tað ongin annar enn Torkil Veyhe, ið endaði ovast á sigurspallinum. Meðan heimsins bestu súkklarar stríddust í klassikarinum Paris-Roubaix, so stríddust nakrir av bestu súkklarar í ríkinum í Rødekro. Har í millum Torkil Veyhe. Torkil vann ein tryggan...
21. Mar 2017
Kanska fyrstu ferð í søguni hjá TSF er ein kapping fyriskipað so tíðliga um morgunin. Veðrið var gott, tað var turt, vindstilli og sólin skein tá tíggju súkklarar bjóðaðu sær sjálvum og øðrum av klokkan 8 á morgni.Leiðin gekk úr Havn til Kaldbak og aftur...
13. Mar 2017
Esmar Joensen hevur í mong ár savnað saman tíðir og met á ymsum teinum. Í fjør savnaði Dávur Magnussen tíðir saman í viðheftu fílu. ...
11. Mar 2017
Leygardagin varð kappast í landavegsúkkling. Næsta kapping og fyrsta landavegsúkklukappingin í hesum kappingarárinum.Uppmøtingin var góð og ikki færri enn ellivu súkklarar stillaðu upp, tá kappast varð í 70 km landavegsúkkling.Veðrið var gott, tó var eitt sindur av vindi við Norðadalsskarð tá menn stríddu seg á...


text:
Her er ein rúgva av greinum, ið eg havi skrivað seinasta áratíggið. Flestu greinarnar eru longri kronikkir ella viðmerkingar, men eisini eru nøkur ummæli og røður at finna. Greinarnar eru ikki altíð orðarætt sum prentaðu útgávurnar. Ynskir tú at citera, verður um gjørligt víst til prentaðu útgávuna fyri at finna røttu kelduávísingina. Longri brot mugu ikki endurgevast ella útgevast uttan loyvi. Tó kunnu greinarnar verða kopieraðar til egna nýtslu ella til undirvísing.
Tuesday, April 12, 2011
Dømi um gongubreytir millum bygdir
No comments:
Pedagogikkur, løn og status
Prentað sum kronikk í Sosialinum 29. dec. 2017 ”Somu løn fyri somu útbúgving” er eitt slagorð, ið javnan hoyrist í hesum tíðum, tá fakb...
-
Prentað sum kronikk í Dimmalætting 4. august 2017 Í løtuni hava nógvir føroyingar summarfrí. Dagligu pliktirnar eru lagdar til síðis na...
-
Føroyar hava hesi seinastu árini upplivað ein stóran vøkstur innan ferðavinnu, og líkt er til, at hesin vøkstur fer at halda fram. Politika...
-
Í 2008 snúði løgtingsvalstríðið seg m.a. um betri umstøður til miðnámsskúlar. Hóast summi vóru ónøgd, vóru tey flestu tó fegin, tá hetta kj...


text:
Njót sólina við skili, eisini solarium
Krabbameinsfelagið skrivar á heimasíðu síni www.krabbamein.fo, at fyrst í mai 2011 var forvitnislig ráðstevna í Keypmannahavn undir heitinum: The 1st International Conference on UV and Skin Cancer Prevention, sum var fyriskipað av Kræftens Bekæmpelse, TrygFonden og Australska krabbameinsfelagnum.Á 3 daga ráðstevnuni var endamálið at læra meiri og býta vitan um, hvat kann gerast fyri at fyribyrja krabbamein í húðini.
Nakrir av fremstu granskarunum í heiminum innan UV- og húðkrabba fyribyrging luttóku á ráðstevnuni, og teir 160 luttakararnir vóru úr øllum heiminum – eisini føroyska krabbameinsfelagið luttók. Ráðstevnan var skipað í verkstovum, framløgum og netverksvirksemi. Tað vóru fimm høvuðsniðurstøður á ráðstevnuni:
1:
Umfatandi tiltøk um fyribyrging av húðkrabbameini eru neyðug
Tað hevur víst seg at ávirka atferð og hugburð hjá fólki best, um trygg sólatferð verður samskift umvegis mangar ymiskar miðlar, og har ein vendir sær miðvíst til skúlar skúlar og arbeiðspláss. Tó er greitt, at um tilfeingið verður burturspart frá hesum fyribyrgjandi tiltøkum, sæst hetta næstan umgangandi aftur í fleiri tilburðum af sólforbrenningum, størri áhuga í at gerast sólbrend/brún og at fólk gevast at ansa eftir sólini. Hetta vísir seg aftur í eftirfylgjandi tali av húðkrabbatilburðum. Átøk og tilfeingi eru alneyðug fyri úrslitini.
2:
D-vitaminir og sólverja kunnu ganga hond í hond
Granskingarúrslit hava víst, at D-vitamin verður framleidd upp á minuttir, tá húðin fær UV-strálur. Eisini framleiðir húðin D-vitamin, tá tú ert í skugganum, og hevur smurt teg við sólkremi. Niðurstøðan á ráðstevnuni var, at sól fyribyrging og D-vitamin ikki útiloka hvørt annað, og at tað at tú verjir teg fyri sólini ikki hevur við sær trot upp á D-vitamini. Fólk eiga avgjørt ikki at útseta seg fyri nógvari sól ella solarium fyri at økja um D-vitaminframleiðsluna.
3:
At verja seg fyri sólini er viðkomandi fyri øll
Tað er ongantíð ov seint at verja teg fyri at verða sólbrend/ur og at lata vera at vera ov nógv í sól. At verða sólbrend/ur og at vera ov nógv í sólini – bæði hjá børnum og vaksnum - økir um vandan at fáa krabbamein í húðini. Hetta ger tað neyðugt hjá øllum, sama hvussu gamal ein er og hvat kyn ein er, at ansa eftir sólini við halda seg frá sólini millum kl. 12 og 15, at fara í skuggan, brúka sólkrem og halda seg frá solarium.
4:
Solarium eru vandamikil
Boðskapurin um at brúka solarium var púra greiður: Solarium eru vandamikil og kunnu ikki viðmælast sum kelda til D-vitamin. Sterku UV-strálurnar frá solarium hava longu fingið heimsheilsufelagsskapin at ávara um solarium. Mong lond hava bannað solarium fyri ungfólk undir 18 ár, meðan Brasilia hevur bannað øllum at brúka solarium. Her er umráðandi at boðskapurin um at eingin ivi er um vandan við solariunýtslu alla tíð verður hevdaður, og at politikarar, samfelag og fjølmiðlar eru greið um støðuna. Støðan kann væl berast saman við stríðið móti tubbaksídnaðinum.
5)
Parlament eiga at raðfesta húðkrabbafyribyrging
Parlament eiga at raðfesta húðkrabbafyribyrging á sama hátt sum onnur heilsuátøk innan royking og vantandi rørslu og líknandi. Fyribyrgjandi tilgongdir hava víst seg at uppnáa úrslit, og kosta munandi minni enn útreiðslurnar til viðgerðir fyri húðkrabba.


text:
RÁVØRA OG MATGERÐ
KOKS nýtir fyrst og fremst føroyskar rávørur, annars norðurlendskt tilfar. Tað er rávøra úr rákharða sjónum, av ódálkaða og streymsveipta havbotninum, úr brimreinskaðum taraskógi og úr brøttu vallaðu fjøllunum. Haðan fáa vit okkara tilfeingi.
Úrvalið tykist við fyrsta eygnabragd ikki at vera so fjølbroytt, men væl hilnast, og tað er sjaldsama gott. Tað, ið veksur og grør á okkara svalligu leiðum, búnast spakuliga, og drúgva búningin gevur serstakliga góðan smakk. Ikki bara kræsnir gómar smakka munin.
Kokkarnir hava ans fyri at viðgera feskt sum ræst. Teir hava ans fyri ræsing og, hvussu hesin smakkur best verður aldur fram, og teir hava víst serligt hegni at brúka henda sjaldsama smakk í nýggjum rættum.
© Copyright KOKS 2018


text:
Samkoman ķ Betesda hevur samkenslu viš teimum, sum sita viš sakni eftir andlįt. Viš deyša og jaršarferš er so mangt tey avvaršandi hava at hugsa um. Hjįlagda vegleišing er ętlaš sum ein vinarlig hjįlp og įminning um ein part av tķ, sum er neyšugt at fyrireika ķ samband viš jaršarferš, so sleppast kann undan misskiljingum.
Vegleišing - faldari at taka nišur
Upplżsingar um andlįt og jaršarferš eru eisini finna į heimasķšuni hjį Klaksvķkar Sjśkrahśsi: www.ks.fo
Sķ teigin Avvaršandi
SETIŠ TYKKUM Ķ SAMBAND VIŠ LEIŠSLUNA Ķ BETESDA SKJÓTAST MŲGULIGT FYRI AT AVTALA NĘR JARŠARFERŠIN KANN VERŠA.
Deyšsvįttan skal handast til sóknarprestin į stašnum. Er persónur deyšur į sjśkrahśsi ella rųktarstovni, syrgja viškomandi starvsfólk oftast fyri hesum.
Gravari skal hava frįbošan skjótast mųguligt, og įšrenn jaršarferšin veršur kunngjųrd.
Andlįt verša vanliga kunngjųrd ķ Śtvarpinum og ķ blųšunum. Setiš tykkum ķ samband viš mišlarnar ķ so góšari tķš sum mųguligt.
Kista/bųra: Tosiš viš Sjśkrahśsiš um kistu/bųru.
Lķkvognur skal hava frįbošan um nęr kistan skal koyrast.
Sjśkrahśsiš: Avtalast mį, nęr fariš veršur śr kapellinum.
Ķ Betesda: Ķ samband viš jaršarferšina er neyšugt at seta seg ķ samband viš viškomandi įbyrgdarfólk skjótast mųguligt.
Gravsįlmar mugu veljast og latast prentsmišju skjótast mųguligt.
Blómur og prżši kunnu umbišjast frį blómuhandlunum ķ bżnum. Tey įtaka sęr fegin at prżša viš kistuna ķ Betesda.
Jaršarferšin: Minnist til at bišja talarar, spęlarar, berarar og hjįlparfólk annars ķ góšari tķš.
Ervi: Mųguleiki er hjį teimum avarandi at skipa fyri ervi ķ Betesda.
Įbyrgdarpersónar:
Klaksvķkar Sjśkrahśs: tlf. 454545 - lok 4607
Sóknarprestur: tlf. 457580
Gravari: Finnur Siguršsson, tlf. 456709 ella 226377
Lķkvognur: Finnur Siguršsson tlf. 456709 ella 226377
Prentsmišja: Noršlżsiš, tlf. 456285
Betesda: Sankey Višstein tlf. 457720 ella 232024
Kųkurin: Suffķa Ųsterų, tlf. 456598 ella 226598


text:
Kom og legg av 2013
567 fólk hava longu meldað seg til átakið hjá Fólkaheilsuráðnum Kom og legg av 2013. Ráðið fegnast um stóru luttøkuna, og vísir á, at enn ber til at melda seg til átakið við at senda “gevst” til 1919.
Undan jólum fór ...Fólkaheilsuráðið undir átakið at bjóða roykjarum at melda seg til ein nýggjan hátt at sleppa av við heilsuskaðiliga óvanan. Hátturin er, at X-roykjarin fær stimbrandi sms-boð yvir fartelefonina. X-roykjarin fær eini sms boð dagliga við einum stuttum hjálpandi boðskapi, sum stuðlar honum í at halda fast við sína avgerð. Hetta røkkur yvir tríggjar mánaðir, har boðini koma hvønn dag fyrstu fýra vikurnar og einaferð um vikuna restina av tíðini. Góðar royndir hava verið við hesum háttinum í útlandinum.
340 hava meldað seg til skipanina, sum er púra ókeypis. Fólkaheilsuráðið er sera væl nøgt við, at so mong hava tikið undir við hesum átakinum, og vísir á, at enn ber til at vera við.
Fólk kunnu framvegis melda seg til hetta komandi hálva árið. Tú kanst byrja nær tað skal vera.
Melda til við at senda eitt sms við tekstinum “gevst” til 1919
www.folkaheilsa.fo


text:
Leys størv
Nýggjar tænastur til øll lesandi og starvsfólk á Setrinum
Bæði lesandi og starvsfólk fáa nú ókeypis atgongd til Office 365 pakkan, umframt at øll lesandi fáa setursteldupostadressur. Kom á kunningarfund og seminar um nýggju tænasturnar og um komandi valið av lesandi til stýrið:
Fríggjadagin 11. desember 2015
kl. 13.00-16.00
í høllini (auluni) á Námsvísindadeildini
Fundurin/seminarið er fyri øll lesandi, undirvísarar o.o. starvsfólk og fer at snúygva seg um nýggju tænasturnar, umframt um komandi valið av lesandi til stýrið.
Skráin fyri kunningarfundin:
- Ráð teirra lesandi framløgu um val av umboð fyri lesandi til stýrið.
Sí viðheftið við vegleiðing um valið
Turið Christophersen
- Kunning um nýggjar t-postadressur til øll lesandi:
Nú fáa øll lesandi eina setursteldupostadressu – (stud.nr.)@student.setur.fo – sum m.a. skal brúkast til elektroniska valið av stýrislimum og sum login til ymiskar teldutøkar tænastur hjá Setrinum. Setrið fer framyvir altíð at brúka hesa t-postadressu til samskifti við tey lesandi.
Óli Simonsen
- “Study Smarter” framløga/seminar um Microsoft Education / Office 365 pakkan.
Hvussu kann Office 365 pakkin gera mín lesnað ella mítt arbeiðið lættari? Hvat kann eg brúka pakkan til?
Microsoft umboð og lesandi frá DK.
- Kunning um gjaldskeið á lestrarskrivstovuni
Setrið fer at bjóða út gjaldsskeið í ymiskum Microsoft forritum í Office 365 pakkanum í 2016.
Elin Brimheim Heinesen
Hvat er ein “Study Smarter” framløga / seminar?
Fróðskaparsetrið hevur gjørt avtalu við Microsoft, sum gevur øllum aktivum lesandi, lærarum o. ø. starvsfólkum á Setrinum ókeypis atgongd til Office 365. Í sambandi við, at Setrið bjóðar øllum Office 365 pakkan, koma umboð frá Microsoft til Føroya at halda framløgu / seminar, har tey ynskja at kveikja lesandi og undirvísarar og vísa á fyrimunirnar í at brúka KT í dagliga arbeiðnum.
Microsoft hevur síðan 2010 hildið Study Smarter framløgur og seminar fyri meira enn 10.000 lesandi í Danmark. Ætlanin við framløgunum er at vísa, hvussu dagliga arbeiðið kann gerast lættari við talgildum amboðum á íblásandi hátt, har øll kunnu vera við.
“Study Smarter” framløgan gevur teimum lesandi:
- Íblástur til at skapa sunnar lestrar- og arbeiðsvanar við KT
- Innlit í, hvussu ein best skipar sítt arbeiði og setur uppgávur upp við Office, Windows og í skýnum – og hvussu samstarvað verður við onnur á tryggan og effektivan hátt.
- Góða fatan av, hvussu ein kann brúka KT til at spara tíð og fáa fyrimunir í undirvísing og til próvtøkur.
- Styrkja KT-førleikarnar hjá teimum lesandi.
Tey, sum halda framløgurnar eru ungir danskir KT-frøðingar, sum sjálvir lesa hægri lesnað og brenna fyri at vísa øðrum, hvussu KT kann betra um upplivingina av lesnaðinum. Framsøgufólkini tosa í eygnahædd við brúkararnar og eru sjálvi úrvalsbrúkarar av Office og Windows, sum tey brúka dagliga í sambandi við teirra egna lesnað.
Um Office 365 pakkan
Øll fáa um stutta tíð online atgongd til Office 365 pakkan. Júst nær hetta verður, fæst nærri kunning um seinni. Office 365 inniheldur forrit sum Word, Excel, Powerpoint, Outlook, OneNote, OneDrive og onnur lestrarviðkomandi forrit.
Tey lesandi kunnu leggja Office pakkan inn á upp til fimm eindir (teldu, iPad, iPhone ella Smartphone osfr.)
- Til ber at synkronisera fílur í skýnum OneDrive uppá tvørs av eindunum. Til ber at deila fílur og skjøl við onnur.
- Til ber at arbeiða saman um skjøl online, presentatiónir, rokniørk o.a.
- Og fáa fullan funktionalitet, tá tú ert offline.
Gevið gætur!
KT deildin á Setrinum supporterar IKKI hendan pakkan, tí tað er ikki kapasitetur til tess. Hjálp kann fáast frá Microsoft forhandlarum og á heimasíðuni hjá Microsoft – so sum her: http://www.microsoft.com/da-dk/uddannelse/studerende/study-smarter.aspx
MEN Setrið fer at bjóða ymisk telduskeið í næstum, sum eru viðkomandi hjálp í hesum føri.


text:
Vit hava øll okkara persónligu styrkir
20-03-2017
Tá vit arbeiða við okkara styrkjum ístaðin fyri veikleikum, vinna vit nógv, sigur Kitty May Ellefsen, sum lesur positiva sálarfrøði
Positiv sálarfrøði og serliga arbeiðið við persónligari styrki verður í dag nýtt innan vinnulívið, tað almenna, ítrottarfeløg, innan skúlar og barnagarðar og eisini av privat persónum.
Økið skapar karmar fyri persónligum vøkstri, trivnaði, arbeiðsgleði og møguleikanum fyri at náa settum málum. Kitty May skrivar í løtuni høvuðsuppgávu í master í positivari sálarfrøði á Århus Universitet
Kitty May Ellefsen er útvarpsstovuni.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
gongubreyt
August 31 , 2009Í svarinum um gongubreytin verður breiðka sig tit at tað verður hon ikki í ovara borði.. Er tað so ætlanin at gera eina í niðara borði?
Ljósini á Bakkavegi
August 27 , 2009Tit siga í svarið at arbeiði byrjar fyrsta dagin. Hvat er tað fyri arbeiði í byrjar, er tað bert uppseting av gøtuljósum ella verður vegastrekki frá staðnum út um frystigoymsluna gjørt endaliga liðugt?
ATV Ture
August 27 , 2009Hej vestmanna
Vi kommer til Færøerne den 15. sep og vil gæne køre atv i fjeldene, ved i en kontakt til dem ?
Vh
Martin
trø
August 27 , 2009Er nakað max. hædd fyri trøð, sum fólk hava uttanfyri? Onkrastaðni eru trøðini voksin langt upp um húsini...
Gøtuljósini
August 27 , 2009Hvar er planurin har gøtuljósini á Bakkavegi skulu standa?
Hvussu við gongubreytini verður hon breiðka nakað?
Gøtuljósini verður sett á leið har, sum niðara borð á verandi vegi er.
Tað er ikki ætlanin at breiðka gongubreytina í ovara borði.
Vatnið
August 27 , 2009Hvussu leingi kann væntast at vatnið fer at lukta og smakka so illa? Klæðini lukta verri eftir at tey eru vaskaði, og matur, sum verður tilgjørdur við kranavatni kan als ikki etast. Tað er ikki bíligt at keypa vatn leingi.
Skrúðað varð fyri klorinum mánakvøldið, so nú er tað bert klorið, sum er eftir í nýtsluleiðingunum, sum eftir er.
Men, um tað framvegis vísa seg at vera bakteriur í vatninum, so verður klorpumpan sett til aftur.
Viðarlundin
August 25 , 2009Nú nærkast heystið og seyðurin fer aftur at koma á bøin - TÍVERRI!! Farnu árini hevur seyðurin havt jóladagar í viðarlundini, sum tí eisini sær út hareftir. Tit hava lovað at fingið stikið um viðarlundina upp aftur, áðrenn seyðurin kemur aftur, men enn er ikki nógv hent. Lat hetta tí vera eina ámynning, tí fyri einum ári síðani "gloymdu" tit tað vist.
gøtusljósini enn einaferð
August 25 , 2009nær kann roknast við at gøtuljósini á Bakkavegi koma upp?
Arbeiðið byrjar fyrsta dagin.
Jólasølan
August 24 , 2009Hey,
Verður nøkur jólasøla í handlinum hjá Niels hjá John ?
Jólamaðurin
Góði jólamaðurin
Jú, jólasøla verður aftur í ár. Undirtøkan í fjør var stak góð, og fyrireikararnir hava fingið fleiri áheitanir um at endurtaka søluna í ár.
Seinni í heyst verða uppsløg hongd upp runt í bygdini við nærri upplýsingum um tiltakið.
Men tú kanst heilsa nissunum longu nú, og siga, at tær gott kunnu byrja at gera jólalutir.
Spurningur um vetrarfriðing
August 21 , 2009Ein dagin herfyri, varð spurningur um vetrarfriðing enn einaferð settur Bygdarráðnum. Eg skilji væl, at fólk sóknast eftir einum ítøkiligum svari. Bygdarráðið svaraði spurninginum sera skilagott, haldi eg. Svarið var, at peningur ikki er tøkur til slíkt.
Hinvegin, er svarið heilt í andsøgn við tað, ið ávísir bygdarráðslimir borðreiddu við til síðsta og næstsíðsta val.
Hóast eg ikki havi nakran urtagarð, so eru tað fleiri, ið hava lagt stóra orku í, at fríðka uttanum húsini. Hjá teimum er tað spell, at úrslitið av øllum stríðnum, hvørvur eftir fáum minuttum, tí at seyður er komin inn í urtagarðin.
Lyftini um vetrarfriðing í hesum valskeiðinum fara ikki at halda. Tá ið slíkt ikki varð gjørt í bestu inntøkuárunum hjá kommununi, so er ikki fíggjarliga ráðiligt, at fara í holt við tað nú. Har eri eg heilt samdur við Bygdarráðnum.
Kommunan hevur ikki somu fíggjarorku sum undanfarin ár. Tað skilja øll.
Tí ræður um, at raðfesta so skilagott sum gjørligt.
Eldraøkið og skúlaøkið eiga at verða raðfest ovast. Har er tørvurin stórstur. Haraftrat eigur dentur, at verða lagdur á viðlíkahald av tí, ið kommunalt er. Eg meti hetta, at hava størri týdning enn stórar íløgur í nýggjar vegir og tílíkt.
Eg trívist væl í Vestmanna og rokni við, at eg eisini fari at trívast, hóast vetrarfriðing ikki verður framd í hesum valskeiðinum.
Til tykkum, ið manna Bygdarráðið havi eg hesa heilsan : Ansið væl eftir skattakrónum okkara. Tá koma vit øll heilskapað gjøgnum kreppuna.
Fáa tit bøtt um umstøðurnar hjá okkara gomlu og teimum, ið starvast og ganga í skúlanum, so er málið rokkið í hesum umfarinum.
J.Simonsen
...undirskrift
August 18 , 2009Til harra Jan Haldansen, havi eg bert hesa viðmerking, at um han heldur at spurningar verða tiknir óseriøst um eingin avsendari er, fer hann skeivur. Her á síðuni er nógv og gott kjak. Allir seirøsir spurningar verða svaraðir, og tað er helst eindømi fyri eina kommunu í Føroyum! Og als ikki øll eru líka fegin um at fáa sítt navn lýst sum Jan Haldansen óivað er. Vestmanna er ikki størri enn so, at man kennir øll meira ella minni, og tað er ikki altíð so gott - altíð. Tað kann verða skjótt at stoyta onkran við óvilja av viðmerkingum. Harafturat sorterar Vestmanna Kommuna, mærvitandi alt frá sum ikki er nóg gott at koma á hesa síðu.
Vinarliga, ein ið vil verða ónevndur-hesuferð!
arbeiðisfólk
August 18 , 2009Havi í summar sæð at fólk er til arbeiðis og slær
kirkjugarðarnar við meira, saman við Finnboga.
Hevur kommunan søkt eftir meira fólki til
til nevndu grønu arbeiði.
Gott hevðið verði um allir borgarir blivu
líka stidlaðir tá ið arbeiðið eru at fáa frá kommununi.
Vestmanna Kommuna setti í vár nýtt arbeiðsfólk. Bygdarráðið samtykti á fundi 26.05.’09 at bjóða einum av hinum umsøkjarunum eitt tíðaravmarkað starv fram til 31.12.’09. Arbeiðsuppgávan er í summarfrítíðini og út á heystið m.a. at sláa kirkjugarðar. Seinni skal hann taka sær av øðrum fyrifallandi uppgávum.
Talan er tí ikki um eitt nýtt starv, sum ikki er lýst leyst, men eitt fyribilsstarv, sum ein umsøkjari til annað starv hevur fingið.
Bygdaleiðir eina ferð enn
August 17 , 2009Nú er so tað gleðiliga hent, at parkeringsøki til buss
er uppteknað á Flatnavegi.
Men hvussu við bussinum???????????
Vestmanna Kommuna fer undir hesar broytingar um stutta tíð.
Undirskrift ?
August 17 , 2009Góðan dagin øll sum skriva inni á heimasíðuni hjá Vestmanna Kommunu.
Undirritaði dugir at lesa, at fólk sum skriva inn til heimasíðuna, ikki vilja ella tora at seta sítt navn við tað tey skriva. Tað er eftir mínum tykki eitt sindur keðuligt og ósømuligt. Ein í hevur eitt uppá hjarta ella eina viðmerking til kommununa, má verða so mikið at sær komin at navni verður sett á skriv hansara/hennara. Um ikki navni er viðmerkt, so verður skrivið ikki tikið fyri fult ella verður tað bert lisið sum grenj frá einum borgara í kommununi. Hetta er bert mín meining.
Mín áheitan til tykkum sum nýta hetta skrivi forum er, at tit seta navn tykkara á. Tað er altíð gott við gjøgnumskygni.
Vinarliga Heilsan
Jan Haldansen
bussstopstað
August 17 , 2009kunnu tit ikki gera eitt bussstopstað uppi í bygdnuni?
tað er ikki so stuttligt at ganga ein kilometur fyri at koma til kvívíkar.
Vit hava gjørt semju við Strandfaraskip Landsins um at taka koyringina út í Flatnaveg uppaftur - vónandi verður hetta gjørt um stutta tíð. Grundin til, at koyrt verður út í Flatnaveg og vent har og ikki longur niðan í bygdina, er, at bussførararnir kenna seg ótryggar at koyra heilt niðan ígjøgnum Heygagøtu á vetrartíð, og tað ber ikki til at hava ymsar leiðir, eftir sum veðrið er.
Íslandstúrurin
August 17 , 2009Hvussu var túrurin hjá bygdarrá¨num í Íslandi? Kom nakad spennandi burturúr?
Um stutta tíð verður grein um vinarbýarvitjanina løgd á heimasíðuna.
Vetrarfriding
August 17 , 2009Kann kommuna siga okkum í Midalsbrekku:
1) hevur kommuna goldid fyri vetrarfriding í er Midalsbrekku?
2) um ja, er ætlanin at fáa gyrt seydin úti í 2009 ?
3) um nei, er tad líkindi til at bygdin verdur frida í 2009 ?
4) hvør situr í nevndini fyri vetrarfridingini ?
Hetta tímur ongin longur, at verda hildin fyri gjøldur ár eftir ár.
Goldið var fyri vetrarfriðing, tá kommunan keypti Miðalsbrekku. Havast má tó í huga, at partur av Miðalsbrekku var hagi. Kommunan hevur ongar ætlanir um at girða partar av bygdini inni, m.a. tí vit ikki halda, at tað er rætt at hava rulluportur í vegum í bygdini.
Bygdin verður ikki vetrarfriðað í 2009. Fleiri orsøkir eru til tess, ein er fíggjarstøðan, onnur orsøk er, at bíðað verður eftir møguligari kommunusamanlegging. Ein stórur trupulleiki er, hvussu vit skulu hegna móti Válinum, tá vit vetrarfriða. Um Vestmanna og Kvívíkar kommunur leggja saman, so kundi Vestmanna og Válurin verið vetrarfriðaður samstundis; tað hevði gjørt hegningina nógv einfaldari. Vetrarfriðing er enn partur av íløguætlanini hjá bygdarráðnum.
Í nevndini, sum hevur fyrireikað vetrarfriðingina, hava sitið formaðurin í hegnsýnisnevndini, formaðurin í teknisku nevnd og borgarstjórin.
Góði Ólasøkugestur.
August 17 , 2009Sá eisini annhangarin standa parkeraðan á bussplássinum í
Flatabø, hugsaði, gott at sett verður har parkering er loyvd,
og ikki hvar sum helst, ofta verða bilarnir bæra settir, sum um vóru teir ristir úr einun posa, eg kann ikki minnast nær
eg seinast sá ein buss standa har, nakrir standa niðri á keiini har er so ongin merking,(MERKILIGT).
Eisini parkering
August 13 , 2009Hvat skal ein gera fyri at fáa flutt ólógliga parkeraðar bilar? Úti á Rógvu standa bilar alt ov ofta báðu meðin krossin, so ein ikki sær um tað koma bilar har
Tað er løgreglan, sum hevur ferðslulógina um hendi, so tað er tann vegin, ólóglig parkering skal fráboðast.
Pauli T. Petersen, Rógvuvegur 1, hevur hesa viðmerkingina til spurningin og svarið:
"Eg eigi út til knapt helvtina av vegnum fram við ogn míni matr. nr. 77, so eg parkeri inni á mínum egna øki, tá eg parkeri niðanfyri sethúsini.
Havi tosað við løgrelguna um hetta, og siga teir, at man ikki kann nokta fólki at parkera á egnum øki.
Annars so sært tú, at eg havi økt um parkeringsmøguleikarnar omanfyri sethúsini, soleiðis at eg fái sett báðar mína bilar í túnið í staðin fyri at parkera teir niðanfyri húsini.
Pauli T. Petersen
Rógvuvegur 1
FO-350 Vestmanna
tlf. 236100"
Vestmanna
August 11 , 2009Virkar sum um at størsti trupulleikin fyri borgarar í Vestmanna er leystgangandi hundar.
Huff sigi eg bara
Leysir hundar !
August 10 , 2009Haldi meg minnast at kommunan setti ein "hundafangara" fyrr í ár, ikki so ?
Vit her í miðalsbrekku hava onki sæð til at ein "hundafangari" er settur, somu hundar ganga leysir við sama lag......
Tað er keðiligt at man ikki kann lata børnini fara út at spæla uttan at skulla ricikera at tey koma inn aftur beinanvegin, tí hundar ganga leysir.
Hvussu er ..? er tað lov at skjóta leysgangandi hundar ??
Ein borgari ið er við at missa tolið !
Hundafangari er settur, men hann kann ikki, hóast hann sær hundar ganga leysar, taka hesar upp uttan so, at hann fær boð frá løgregluni um tað, og tí er neyðugt hjá fólki at boða frá til løgregluna, um hundar ganga leysir.
Nei, tað er helst ikki loyvt at skjóta hundarnar, men hesin spurningur skal helst setast løgregluni.
Nýggji kirkjugarðurin
August 10 , 2009Eg vitji javnan í kirkjugarðinum, har kundi verði so pent um hann bleiv viðlíkahildin. Tað er syndarligt at síggja hvussu illa hann verður hildin, ókrút allstaðni, trø og runnar verðar ikki klipt, og ikki at gloyma grasið!! tað verður sligið soo sjálvdan. Haldi eisini at ljós skuldu verði sett upp, tað er bølamyrkt um veturin. Vit hava nógvar pensionistar í bygdini sum eru raskir, hvat við at ansett onkran av teimum til at passa kirkjugarðin, eg rokni við at onkur hevði verði glaður við at fingið nakrar krónur afturat pensiónini.Vit sum eiga ein av okkara kæru í kirkjugarðinum royna at viðlíkahalda gravstaðið, so eg haldi at kommuna eigur at gera sítt. Mín áheitan til kommununa: Vælsignaði raðfestið hetta hægri!! (ikki koma við umskyldningum um at tað kostar)Vinarliga, ein keddur borgari
myndasavn
August 10 , 2009hvat við at fáa myndasavni, á heimasiðuni í ratt lag, so man ikki bara, sær eina mynd av gangin, men í staðin kann blaða í gjøgnum allar myndurnar.
Busspláss
August 10 , 2009Nokkso stuttligt at síggja hvussu lítla respekt fólk í Vestmanna hava fyri parkering, 28 july stóð ein anhengari inni á júst nýmálaða bussbásinum í Flatabø.
Hvat f..... hugsa fólk fyri sær ?????????
Hvussu skal skilið verða, orsaka eg spyrji bara !
Ólavsøkugestur
Verður lagt út uttan viðmerking.
Hvar bagir eftirlitinum
August 10 , 2009Er eftirlit við allar bygging í bygdini?
Verður Missiónshúsið á Follend bygt, har sum tað var upprunaliga ætla.
Síggi at markapelarnir eru ikki har teir stóðu av fystu tíð. Men tað er kanska broytt síðan.
Og so hasin septiktangin, hatta er til 4 fólk í húsi og ikki til eini so stórt hús, har 100 fólk passa inn hvørja ferð. hvar er eftirlitið?
Hvar skulu parkeringsplássini vera - er planerað fyri tí ? ella er húsið komi ov langt niðan.
Kunnu vit fåa ein støðumynda lagda á heimasíðuna.
MM
Tekniska Nevnd og Tekniska Deild hava eftirlit við allari bygging í bygdini.
Nýggja missiónshúsið er staðsett sum upprunaliga ætlað.
At avsetingarpinnarnir eru fluttir er av arbeiðsávum, í grivið er jú út til upprunaligu avsetingina.
Støddin á rottanganum er ásettur sambært tekniskari ráðgeving, og er ásett eftir tali av wc'um - tað verða tvey wc í húsinum.
Støðumynd:
http://vestmanna.fo/myfiles/files/tumynd.pdf
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
27. Mai 2018
Um miðdagsleitið í gjár, tá eiðismenn gjørdu seg klárar at fara á bátastevnu við bjargingarbátinum "Vón", komu boð til MRCC frá einum glastrevjabáti, ið...
26. Mai 2018
Steypakappingin í talvi er telvað í Sandavági í dag. Í kvøld er talvveitsla, har heiðursmerkir og steyp eru handað. Helgi Dam Ziska fekk heiðurin...
26. Mai 2018
Á Bátastevnuni í Vestmanna er eisini fótbóltur á skrá - teltið er stúgvandi fult, vit hava júst nú fingið hesar myndirnar sendandi, har hugt...
26. Mai 2018
...
26. Mai 2018
...
26. Mai 2018
Havnin vann Steypakappingina í talvi, sum er telvað í Sandavági í dag.Havnin fekk 34½ stig, Sandavágur 33 stig og Klaksvík 30 stig.Í kvøld verður veitsla...
26. Mai 2018
...
26. Mai 2018
Tað vóru útvið 150 bátar sum samlaðust útfyri Fútakletti seinnaparti í góðveðrinum.Um hálvgum trý-tíðina settu teir kós norður á Vestmanna, tað gekk skjótt norðureftir...
26. Mai 2018
Steypakappingin í talvi verður telvað í Sandavági í dag, her eru nakrar myndir frá kappingini.Vit koma við úrslitinum, tá ið liðugt verður seint seinnapartin....
26. Mai 2018
Myndir tiknar í góðveðrinum í dag - myndirnar eru frá sunnast í Føroyum. ...
26. Mai 2018
...
25. Mai 2018
Fyri løtu síðan frættu vit frá Enniberg, at teir eru farnir at sigla heim úr Barentshavinum við góðum 900 tonsum av flaki. ...
25. Mai 2018
Seinnapartin í dag fekk løgreglan eina fráboðan úr Sandagerði. Fólk ringdu til løgregluna tí tey hildu at ein gummibátur við tveimum børnum var farin...
25. Mai 2018
Maria Christiansen ringdi inn til Gekkavertin í kvøld fyri sonin, sum hevði fingið fulla plátu. Tey valdu at koyra peningin í tann bláa leypin. Í...
25. Mai 2018
Veðrið var av tí allarbesta, tá ið umleið 3.000 fólk leitaðu sær oman á Vaglið fyri at luttaka í Rørslufagnaðinum, sum Fólkaheilsuráðið saman við...
25. Mai 2018
Klokkan 16 seinnapartin í dag fekk MRCC støðin í Havn eina fráboðan um, at ein maður var blivin illa fyri í Skúvoy, og mátti fáast...
25. Mai 2018
Breiðanes og Hamranes hava landað í Hvalba, teir høvdu 200.000 pund, meginparturin var upsi.Teir byrjaðu túrin 20. mai.HAMRANES - ( TG 664 )HVALBIAR HAVN20-05-201825-05-201862511,126.950,00BREIÐANES...
25. Mai 2018
Lívið á baksetrinum í donsku ríkiseindini avmarkar føroyskt virkisføri í eini støðugt dynamiskari verð, og tíðin er komin til, at Føroyar fara at samstarva...
25. Mai 2018
Thommy Johannesen hevur havt 25-ára starvsdag sum tollari. Thommy hevur fyri tað mesta starvast í Havn, men okkurt tíðarskeið hevur hann starvast í Eysturoynni....
25. Mai 2018
Línuskipið Klakkur siglir heim frá Íslandi, teir skulu landa mánamorgunin til NFCS í Klaksvík.Veiðan 192 tons er boðin út á Fiskamarknaðinum fyri kr. 4,8...
25. Mai 2018
Mikudagin var brúðarvígsla Niðri við Vatn - ella á Gróthústanga. Tað vóru Tóra á Løgmansbø Bláhamar og Jákup Sveinbjørn Olsen, sum gingu í hjúnarlag...
25. Mai 2018
LÓGARUPPSKOT: Starvsmannafelagið mælir landsstýrinum frá at selja partabrøvini í almenna P/F Postverk Føroya. Verður fyritøkan seld privatum, hevur landsstýrið í minsta lagi ábyrgd at...
25. Mai 2018
Vit tóku nakrar myndir tá ið skúlabørnini rudda í morgun. Fríggjadagur 25. mai: Borgarar rudda á egnum grundøki. Kl. 16.00-19.00: Umhvørvisplássið...
25. Mai 2018
Frystitrolarin Sjúrðarberg kom á Klaksvík í morgun við útvið 330 tonsum, sum teir hava boðið út á Fiskamarknaðinum fyri kr. 8,8 milliónir.Sjúrðarberg hevur roynt...
25. Mai 2018
Jógvan Ósá er settur í fast starv sum tekniskur leiðari í Eysturkommunu. Starvið varð lýst leyst í vár, og 8 umsøkjarar vóru til starvið....
25. Mai 2018
Garnaskipið Thor landar svartkalva til Barðið í Havn, Thor hevur 29.000 pund, sum er boðið út á Fiskamarknaðinum fyri kr. 410-túsund.Thor hevur roynt eystanfyri,...
25. Mai 2018
Eysturbúgvin og Vesturbúgvin komu fullfermdir av gulllaksi á Toftir í morgun, teir hava tilsamans góð 300 tons, sum teir landa á Toftum, veiðan verður...
25. Mai 2018
Útróðrarbátarnir Luttur og Hvítaberg hava verið úti í nátt, teir bjóða veiðuna út á Fiskamarknaðinum, Luttur hevur 3.700 pund og Hvítaberg hevur 2.400 pund.Trýst...
25. Mai 2018
Í morgin er áhugavert tiltak á Seglloftinum og í Pakkhús 5 á Tvøroyri. Í sambandi við at tað eru 50 ár síðan,...
25. Mai 2018
Tríggir bátar út Sørvági selja á Fiskamarknaðinum.Trýst á bátarnar fyri at síggja avreiðingarseðlarnar.Bátur/skip(Boat)Avr. staðurVBAvr. dagur KgBRYNHILD - ( VA 126 )TÓRSHAVNAR HAVN (BARÐIÐ)24-05-201824-05-2018192ESTHER...
24. Mai 2018
Víkingur og Maurice Ross eru samd um at enda samstarvið, frá í kvøld av. Víkingur takkar fyri samstarvið og ynskir Ross alt tað besta...
24. Mai 2018
Lægsta arbeiðsloysið í nýggju ár Arbeiðsloysið í 2017 var tað lægsta í nýggju ár, og fólk steðgaðu styttri í Arbeiðsloysisskipanini enn undanfarin...
24. Mai 2018
í morgin 25. mai kemur nýtt staklag hjá FROSTFELT út sum eitur 'Angel'. Nýggja staklagið hjá FROSTFELT, 'Angel', er eitt sterkt popp...
24. Mai 2018
Partrolararnir Falkur og Heykur landa í Runavík, teir hava tilsamans 290.000 pund, meginparturin er upsi.Teir byrjaðu túrin 18. mai og hava roynt eystanfyri.Ein partur...
24. Mai 2018
9.000 pund av útróðrarfiski frá smábátum eru boðin út á Fiskamarknaðinum.Trýst á avreiðingarstøðini fyri at síggja avreiðingarnar.GÓLVSØLU YVIRLITSølur 24-05-2018 Søla Nr. 102428 ...
24. Mai 2018
BÓKAÚTGÁVA: Tá ræður um vitan um reinsifisk er Fiskaaling rættiliga frammalaga í gransking og royndum við rognkelsum, ið verða nýtt til at berja niður...
24. Mai 2018
Tá Bjarni Hammer var á fólkatingi fyri Sjúrð Skaale fyrst í mai, spurdi hann forsætisráðharran um danskir myndugleikar kunnu endurskoða ætlanina um at umbyggja gamla...
24. Mai 2018
Partrolararnir Vesturtúgva og Grønanes landa í dag, teir hava tilsamans 260.000 pund, meginparturin er upsi.Grønanes landar á Kósini og Vesturtúgva landar til Barðið í...
24. Mai 2018
Garnaskipið Váðasteinur landar í morgun á Toftum, teir hava 20.000 pund av svartkalva, sum er boðið út á Fiskamarknaðinum fyri kr. 266-túsund.VÁÐASTEINURFD 83...
24. Mai 2018
4 av størru útróðrarbátunum selja á Fiskamarknaðinum, teir hava 1.600, 2.000, 4.100 og 4.800 pund.Trýst á bátarnar fyri at síggja avreiðingarseðlarnar.GORDRÚGVIN - ( FD...
23. Mai 2018
Jón Krosslá Poulsen gjørdi sáttmála við 07 Vestur undan hesum kappingarárinum, men hann er ikki longur 07 Vestur leikari. Jón og 07 Vestur hava í...
23. Mai 2018
Partrolararnir Jaspis og Ametyst komu á Havnina tíðliga í morgun fullfermdir av upsa. Teir hava í dag landað 300.000 pund til Barðið í Havn.Teir...


text:
23. desember 2016Nr. 154
Kunngerð um útílatingarevni í matvørum
(Útílatingarevniskunngerðin)
Við heimild í §§ 7, 8 og 47 og § 58, stk. 4-6 í løgtingslóg nr. 58 frá 26. mai 2010 um matvørur v.m. verður ásett:
§ 1. Kunngerðin ásetur loyvda nýtslu av útílatingarevnum í matvørum.
§ 2. Øll matvøra, bæði til heimamarknaðin og til útflutnings, skal lúka tey krøv, ið eru ásett í:
1) ES-fyriskipan (EF) nr. 1333/2008 frá 16. desember 2008 um matvøruútílatingarevni, sum seinast broytt við ES-fyriskipan (EU) 2016/ 1776 frá 6. oktober 2016, sbr. skjal 1 og
2) ES-fyriskipan (EU) nr. 231/2012 frá 9. mars 2012 um nærlýsingar av matvøruútílatingarevnum í fylgiskjali II og III í ES-fyriskipan (EF) nr. 1333/2008, sum seinast broytt við ES-fyriskipan (EU) 2016/1814 frá 13. oktober 2016, sbr. skjal 2.
Stk. 2. Í sambandi við útflutning til lond uttanfyri ES, kann Heilsufrøðiliga starvsstovan taka avgerð um, at listin hjá keyparalandinum yvir útílatingarevni skal fylgjast, um listin er strangari enn listin sambært stk. 1.
Stk. 3. Í sambandi við útflutning til lond uttanfyri ES, kann Heilsufrøðiliga starvsstovan í serligum førum veita undantak frá stk. 1, um listin hjá keyparalandinum yvir útílatingarevni er linari enn listin sambært stk. 1.
§ 3. Um ikki hægri revsing er ásett eftir aðrari lóggávu, verður tað matvøruvirkið revsað við bót, sum fremur brot á § 2, stk. 1 ella ikki fylgir boðum sambært § 2, stk. 2.
Stk. 2. Revsingin, ásett í stk. 1, kann herðast til fongsul í upp til 2 ár, um gerðin ella undanlátið er tilætlað, ella er gjørt av grovum ósketni, og tað við brotinum er
1) voldur skaði á heilsu, ella um vandi hevur verið fyri tí, ella
2) fingin er ein fíggjarligur vinningur, ella ætlanin hevur verið at fáa fíggjarligan vinning til viðkomandi sjálvan ella onnur.
Stk. 3. Revisábyrgd kann verða áløgd løgfrøðiligum persónum sambært reglunum í kapittul 5 í revsilógini.
Stk. 4. Tá ið bót verður ásett sambært stk. 1 og 3, skal, umframt vanligu reglunum í revsilógini, fyrilit verða havt fyri umsetninginum hjá virkinum.
§ 4. Henda kunngerð kemur í gildi dagin eftir, at hon er kunngjørd.
Stk. 2. Samstundis, sum henda kunngerð kemur í gildi, fer úr gildi kunngerð nr. 124 frá 27. september 1990 um at seta matvørulógina í gildi fyri útflutningsvørur.
Uttanríkis- og vinnumálaráðið, 23. desember 2016
Poul Michelsen (sign.)
landsstýrismaður
/ Pól E. Egholm (sign.)
Skjal 1 og 2 eru ikki løgd út her, men eru at finna í kunngerðablaðnum.


text:
KORN – RÁÐSTEVNA Á ORKNOYGGjUM
Búnaðarstovan er við í fleiri norðurlendskum verkætlanum. Ein teirra er Northern Cereals – New Markets for a Changing Environment, fíggjað av ES. Henda verkætlan er undir tí, sum eitur Northern Periphery and Arctic Programme (NPA), har høvuðsarbeiðsumráði er norðanlond.
Høvuðsendamálið við hesi verkætlan er at varpa ljós á bygg og hvørjar eginleikar bygg hevur, bæði sum fóður til húsdjór, sum mannaføði og til at bryggja við. Bygg hevur aldargamla siðvenju í føroyskum landbúnaði, men hvarv tíverri næstan heilt úr landslagnum fyri um 50 árum síðani. Í hesi verkætlanini er høvuðsdentur lagdur á at breiða vitan millum samstarvslondini og endurskapa kornvelting sum ein lið í landbúnaðarframleiðsluni. Forsøgnir siga okkum, at okkara veðurlag helst fer at gerast lýggjari , og arbeiða vit sostatt fram ímóti at brynja okkum til øðrvísi krøv í landbúnaðinum mótvegis tí náttúru, sum vit mugu arbeiða undir.
Okkara verkætlanarleiðari fyri Føroyar, Jens Ivan í Gerðinum var á kunningarferð á Orknoyggjum í fjør heyst, og burturúr hesum túri er forvitnislig grein skriva um vitjanina frá umboðunum fyri NPA verkætlanini “Northern Cereals – New Markets for a Changing Environment”.
Við loyvi frá Brewer and Distiller International endurprenta vit bretsku greinina, ið var at lesa í blaðútgávuni hjá teimum í februar í ár. Les meira her: Brewer and Distiller International, Feb 16.« Aftur